Rekaan motherboard ASUS terkini tiris – ROG, MAXIMUS, PRIME dan TUF Gaming

Lagi beberapa hari dah nak CES 2021, tiris pulak rekaan bagi motherboard keluaran Asus dari siri ROG, MAXIMUS, PRIME dan TUF Gaming.
Dikongsi oleh pengguna Twitter harukaze5719 dan laman videocardz, dapat dilihat motherboard menggunakan siri Intel Z590 yang bakal dilancarkan kelak.
Siri CPU terbaru ini akan menggunakan PCIe Generasi ke-4 dimana ia akan membenarkan penghantaran data antara CPU dan GPU pada kadar yang lebih pantas.Namun begitu, ada ura-ura yang mengatakan bahawa teknologi baru ini ada kekurangannya seperti slot M.2 tidak dapat berfungsi dengan sepenuhnya.
Adakah ini benar atau tidak, kita tunggu dan lihat apabila ia benar-benar dilancarkan kelak.
Sumber: harukaze5719
Sumber: videocardz.com


Valorant akan lancarkan Premier minggu depan – sistem kompetitif berpasukan tersedia dalam game


Akhirnya, Rockstar Games Secara Rasmi Umum Sedang Aktif Bangunkan Grand Theft Auto Baharu

Setelah berbuih mulut para peminat menyebutkannya, Rockstar Games akhirnya mengumumkan sesuatu yang dinantikan ramai sejak sekian lama.
Rockstar Games telah mengumumkan secara rasmi bahawa game baharu dalam siri Grand Theft Auto (GTA) kini sedang berada dalam pembangunan aktif.
Berita ini diumumkan Rockstar dalam satu tweet, di mana ia telah menggegarkan Internet. Ketika artikel ini ditulis, tweet tersebut telah mendapat lebih 89 ribu retweet, 36 ribu quote dan 487 ribu likes.
Dalam untaian tweet itu, Rockstar turut mengatakan yang mereka akan berkongsi lanjut tentang perkembangan baharu game itu sebaik sahaja mereka telah bersedia.

Many of you have been asking about a new entry in the Grand Theft Auto series.With every new project, our goal is always to significantly move beyond what we've previously delivered. We're pleased to confirm that active development for the next entry in the series is underway.— Rockstar Games (@RockstarGames) February 4, 2022

Banyak laporan sebelum ini yang telah mengesahkan GTA seterusnya telahpun lama dalam pembikinan. Namun, ia tidak pernah disahkan secara umum oleh Rockstar, sehinggalah hari ini.
Sama ada ia akan dipanggil GTA 6 ataupun dengan judul lain, masih belum didedahkan. Penggunaan istilah “game baharu dalam siri ini” sememangnya sesuatu yang biasa sebelum judul akhirnya dimuktamadkan.
Seperti yang semua tahu, game terbaharu dalam siri GTA adalah GTA 5 yang pertama kali dilancarkan untuk PS3 dan Xbox 360 pada 2013, yang kemudiannya dilancarkan pula ke PC, PS4, Xbox One, dan yang bakal tiba 15 Mac ini, ke PS5 dan Xbox Series pula.
Sebab utama mengapa GTA 5 mampu bertahan hampir sedekad (dan sudah pasti lebih daripada itu tidak lama lagi) adalah disebabkan GTA Online yang sentiasa, sehingga hari ini, mengumpulkan begitu ramai pemain, seterusnya menghasilkan pendapatan yang begitu lumayan kepada Rockstar.


Battle Royale Versi Kelakar – Cuisine Royale Early Access Sudah Keluar!

Nampaknya era genre battle royale semakin memuncak dengan pengeluaran banyak game baharu! Kini ada pencabar baru masuk ke arena!

Bermula sebagai jenaka April Fools, kini menjadi game nyata dan official

Daripada pembangun game Enlisted —Darkflow Software (dengan kerjasama pengeluar game Gaijin Entertainment) telah mengambil inisiatif untuk membangunkan Cuisine Royale ini secara official selepas menerima sambutan yang amat baik ketika dilancarkan sebagai game April Fools.

Gimik game ini adalah bertemakan peralatan masakan. Daripada menggunakan penuras sebagai helmet, kuali sebagai perisai badan hingga pembakar waffle untuk menahan peluru kaliber tinggi — game tidak kurang istimewa dari segi gameplay.
Game ini juga sedikit berlatarkan Peperangan Dunia Kedua dari segi senjata kerana asal game ini diambil dari Enlisted. Jadi player yang telah main game itu semestinya berasa familiar dengan spin-off battle royale ini.
Developer game ini juga menyatakan bahawa sistem loot box game ini adalah telus. Nampaknya mereka tidak melepaskan peluang untuk menyindir game-game yang menjadi pesalah dalam aspek ini.
Dalam penulisan artikel ini, game ini mendapat review yang majoriti positif dari pemain di Steam.
Percuma untuk 10 hari sahaja sebelum harga dikenakan
Cepat, korang cuma ada sehingga 25 Jun untuk ambik game ini secara percuma! Share kepada kawan-kawan anda jadi bila update squad keluar di kemudian hari, korang dah bersedia untuk bermain bersama tanpa berfikir tentang duit dalam dompet. Download sekarang!


Fortnite Raikan Ulang Tahun Pertama Dengan Event Dan Barangan Eksklusif Dalam Game

Selamat hari lahir, Fortnite!

Fortnite Battle Royale dilancarkan pada 26 September 2017. Namun, apa yang kebanyakan pemain tidak tahu adalah Fortnite: Save the World (PvE) telah dilancarkan dua bulan sebelum itu, iaitu pada 25 Julai 2017.
Jadi, bagi meraikan ulang tahun pertama Fortnite ini, Epic Games mengumumkan event eksklusif yang bakal menghadiahkan barangan dalam game yang menarik, bertemakan ulang tahun ini — dalam kedua-dua mode Battle Royale dan Save the World.
Bermula 24 Julai ini, para pemain Battle Royale akan disediakan dengan 3 Challenge baru, yang mana setiap Challenge akan ada hadiahnya, dan apabila ketiga-tiganya siap, satu lagi barangan akan diberikan. Di bawah adalah Challenge tersebut berserta hadiah masing-masing:

Berikan 1,000 damage kepada pihak lawan untuk unlock Fortnite Birthday! Emoticon
Menari di 10 Birthday Cakes berbeza untuk unlock Happy Birthday! Spray
Mainkan 14 perlawanan untuk unlock 5,000 XP
Siapkan kesemua 3 Challenge untuk mendapatkan Birthday Cake Back Bling

Untuk pemain Save the World pula, lengkapkan Fortnite Birthday questline dalam mode ini untuk dapatkan Birthday Brigade Ramirez Hero.
Fortnite Battle Royale kini boleh dimainkan di PC, PS4, Xbox One, iOS dan Switch secara percuma, manakala Fortnite Save the World boleh dimainkan di PC, PS4 dan Xbox One.


Saksikan Gameplay Penuh Fortnite Battle Royale Di iOS

Victory Royale di iOS pula!

Isnin lalu, Epic Games telah membuka pendaftaran untuk mana-mana pemain yang ingin mencuba lebih awal Fortnite Battle Royale di iOS. Dan terbaru, mereka telahpun menghantar emel kepada sesetengah pemain, memberikan kod untuk memuat-turun dan mencuba game ini dalam versi mobile.
Kami juga seperti korang, masih menunggu emel daripada Epic ini. Walau bagaimanapun, kami telah mengumpulkan beberapa video dari Youtube, yang memaparkan gameplay penuh Fortnite Battle Royale di iOS.
Selepas tonton, berikan pandangan korang tentang bagaimana game ini dalam bentuk mobile. Adakah seperti yang korang jangkakan? Atau lebih baik?


Dragon Age: Inquisition Ada Final DLC??

Hola!! Gamers, percaya atau tak fans Dragon Age: Inquisition akan mendapat DLC mereka yang terakhir iaitu Trespasser? Apa yang cambes?

Apa yang membuatkan DLC ini lain dari yang lain adalah kerana Trespasser merupakan epilogue kepada Dragon Age: Inquisition. Developer Bioware mengumumkan bahawa Trespasser akan menemui korang pada 8 September 2015.
Creative Director, Mike Laidlaw berkata “Ini merupakan sesuatu yang belum pernah lagi kami lakukan di dalam Dragon Age. DLC Trespasser menceritakan sesuatu yang baru, bagaimana rasanya menyertai organisasi penyelamat dunia sedangkan dunia tidak lagi memerlukan penyelamat!” ujar beliau lagi.
Dan yang lebih menarik lagi, untuk bermain DLC Trespasser ini, korang perlulah menghabiskan main story Dragon Age.
Jom kite layan trailer bagi DLC Dragon Age: Inquisition, Trespasser:

ADIOS!!!


Trailer Untuk Plants vs Zombies: Battle For Neighborville Telah Tertiris, Tontonnya Di Sini

Beberapa hari lepas, kita telah mendapati EA telah mendaftarkan tanda dagang ‘Plants vs Zombies: Battle For Neighborville’ —  yang mana ia dijangka judul yang bakal diumumkan untuk game Plants vs Zombies akan datang.
Terbaru, video trailer pertama untuk game ini nampaknya telah tertiris dan telah tersebar di internet. Trailer ini memperlihatkan babak sinematik dan sedikit gameplay yang turut memaparkan beberapa karakter baru dan lama.
Jom layan:
https://www.youtube.com/watch?v=LZ5GhLg76d0
Pada ketika ini, kita tunggu sajalah pengumuman rasmi dari EA dan PopCap Games.


Mahu Jadi Watak Dalam Voltron? Voltron VR Chronicles Akan Datang Ke PSVR, Oculus Rift dan HTC Vive!

Serius admin tengah berbuih mulut nak mainkan game ini!

Sempena siri Netflix baru, Voltron Legendary Defender – sebuah game VR telah diumumkan sempena siri reboot kepada francais mecha retro kegemaran ramai ini.

Voltron VR Chronicles yang dibangunkan oleh Digital Domain dan Dreamworks ini akan dilancarkan di platform Oculus Rift dan HTC Vive pada 26 September ini, dan di platform PSVR pada 31 Disember 2017 nanti.
Kalau korang pre-order game ini di PlayStation Store, korang akan mendapat diskaun 20% – mungkin cubaan publisher untuk memujuk peminat di PlayStation kerana kelewatan game ini dikeluarkan di platform itu nanti.

Dalam game ini, korang akan memainkan watak Paladin of Voltron dan akan bersama 5 karakter utama siri tersebut dalam menentang musuh bernama Zarkon. Dalam video gameplay, korang kelihatan akan perlu menyelesaikan puzzle dan melepasi challenges – tapi masih tiada gameplay rasmi diumumkan buat masa ini.
Bagaimanapun, art direction dan animasi cel-shading yang digunakan oleh game ini pasti akan menggembirakan ramai penggemar siri animasi mecha (termasuk penulis).
Voltron VR Chronicles diumumkan akan berharga USD15 (RM64~).


Kerajaan Malaysia Kenakan 6% Untuk Cukai Perkhidmatan Digital Asing Bermula Januari 2020

Semasa pembentangan Belanjawan 2019 pada November lalu, Kerajaan Malaysia telah mengumumkan bahawa bermula 1 Januari 2020, kerajaan akan mengenakan cukai perkhidmatan digital kepada penyelia dari luar negara seperti Netflix, Spotify dan gedung jualan game online, Steam.

Terbaru, nilai cukai tersebut telah diumumkan, iaitu sebanyak 6 peratus, selepas Dewan Rakyat telah meluluskan Rang Undang-undang Cukai Perkhidmatan (Pindaan) 2019, lapor Awani.
Timbalan Menteri Kewangan, Datuk Amiruddin Hamzah berkata pengenalan cukai adalah bagi memastikan satu ekosistem yang seimbang diwujudkan.
“Sebenarnya kita nak sediakan level playing field. Adalah tidak adil bagi penyedia perkhidmatan dalam negara dikenakan cukai ini, tetapi mereka di luar negara terlepas daripada pembayaran cukai ini.
“Ini bukan cukai baharu tapi kita luaskan skop kepada penyedia perkhidmatan ini yang berada di luar negara yang menyediakan perkhidmatan ini,” katanya menggulung perbahasan tersebut.
Beliau membandingkan beberapa negara lain yang turut melaksanakan cukai ini seperti Norway sebanyak 25 peratus, Rusia (18 peratus), dan New Zealand (15 peratus).
“Contoh perkhidmatan digital adalah seperti langganan muzik dan video atas talian, langganan e-book, penggunaan platform e-marketplace, langganan sistem storan berasaskan perkomputeran awan (cloud computing) serta pembelian perisian komputer secara atas talian.”

Ada dua persoalan yang membelenggu para gamers kini. Pertama, selain Steam yang disebut, apakah gedung-gedung jualan game lain akan turut dikenakan cukai ini? Adakah Epic Games Store, Origin, Uplay dan lain-lain akan turut dikenakan cukai? Bagaimana pula dengan platform-platform lain seperti PlayStation Store, Xbox Marketplace, Goolge Play Store dan Apple App Store?
Keduanya, apakah reaksi para penyedia perkhidmatan digital menjelang perlaksanaan ini? Adakah harga akan dipertingkatkan ataupun dikekalkan?
Sama-sama kita nantikan.


Overcooked! All You Can Eat Turut Dilancarkan Untuk PC, PS4, XB1, Switch Pada Mac

Pada November 2020, Overcooked! All You Can Eat merupakan antara game yang tersedia ketika pelancaran PS5 dan Xbox Series X.
Ia merupakan sebuah game kompilasi yang mengumpulkan kedua-dua game pertama Overcooked dan Overcooked 2, serta pelbagai penambahbaikan seperti menampilkan grafik 4K/60FPS, semua kandungan tambahan (DLC), semua level boleh dimainkan secara online, barisan Trophy/Achievement baharu, serta fungsi cross-play antara kedua-dua platform itu.
Terbaharu, Team17 dan Ghost Town Games telah mengumumkan yang Overcooked! All You Can Eat turut akan dilancarkan untuk platform PC (Steam), PS4, Xbox One dan Switch pada 23 Mac 2021.
Semua kandungan dan ciri-ciri yang ada dalam PS5 dan Xbox Series X akan dibawakan ke dalam platform-platform baharu ini. Untuk fungsi cross-play pula, semua platform akan boleh main online bersama, dan ia akan ditampilkan dalam satu kemaskini akan datang selepas game ini dilancarkan.


Fortnite Sedang Mempertimbang Untuk Memperkenalkan Sistem Respawn Seperti Dalam Apex Legends

Sama ada korang suka ataupun tidak, Fortnite telah menjadi trendsetter kepada banyak game lain sepanjang tahun 2018. Banyak fungsi yang pertama kali diperkenalkan dalam Fortnite, telah diikuti oleh pembangun-pembangun game lain.

Apabila 2019 membuka tirai, kita telah dikejutkan dengan Apex Legends. Di sebalik ia juga merupakan sebuah game bergenre battle royale, Apex Legends telah memperkenalkan beberapa fungsi dan mekanisme yang belum pernah dibawakan dalam mana-mana game battle royale sebelum ini, antaranya sistem respawn.
Dalam review Apex Legends oleh JomGaming, kami mengatakan yang “melalui kehadiran sistem Recovery ini, ia telah menambah satu rencah baru ke dalam genre battle royale.”

Dan nampaknya, sistem respawn ini mungkin akan diperkenalkan pula ke dalam Fortnite. Semasa AMA yang diadakan oleh Epic Games di Reddit pada minggu lalu, ada yang bertanyakan adakah sistem respawn akan dimasukkan ke dalam Fortnite, dan ini jawapan daripada penerbit Epic Games:
“Kami telah mempertimbangkan mekanisme ini sudah lama dan kami telah memperlihatkannya. Kami mahu pastikan yang kami memberikan masa yang diperlukan dan memahami secara penuh impaknya kepada game secara keseluruhan. Nantikan info lanjut semasa Season 8.”
https://www.reddit.com/r/FortNiteBR/comments/atkrg1/fortnite_battle_royale_ama_2222019/eh1o37x
Season 8 untuk Fortnite akan bermula pada hari esok, 28 Februari 2019.

Jadi, apa pandangan korang? Apakah Fortnite perlu untuk memperkenalkan sistem respawn ini? Bagaimana ia akan mempengaruhi gameplay-nya nanti?


2 karakter baru akan sertai Mortal Kombat 1 – Smoke dan Rain


Acara Pendedahan PS5 Dijadualkan Akan Berlangsung Seawal Minggu Depan

Pada asalnya, Sony dilaporkan menjadualkan acara pendedahan untuk PlayStation 5 pada 3 Jun ini, lapor Bloomberg.
Walau bagaimanapun, laporan ini turut menyatakan yang perancangan Sony ini telah berubah-ubah, dan mungkin tarikh asal ini akan bertukar ke tarikh lain. Bermakna, harapan itu masih ada bahawa Sony akan mengadakan acara tersebut, seawal-awalnya pada minggu hadapan, kerana tiada sebarang pengumuman rasmi lagi, namun kemungkinan yang ia akan tertangguh juga ada.
Acara ini dikhabarkan akan memfokuskan kepada pendedahan game-game yang bakal hadir ke PS5 dan tidak menjangkakan untuk “mendedahkan setiap perincian penting” bagi konsol generasi akan datang itu.
Beberapa siri acara berterusan akan diadakan dalam minggu-minggu dan bulan-bulan mendatang. Atau dalam kata lain mereka akan mendedahkan setiap butiran PS5 sedikit demi sedikit, sama seperti bagaimana Microsoft lakukan untuk Xbox Series X.
Buat masa ini, Sony masih menjadualkan PS5 akan dilancarkan pada hujung tahun ini.
Untuk mengetahui setiap berita dan pengumuman rasmi yang telah diumumkan Sony untuk PS5, korang boleh klik di sini.


Fallout 4: Game Belum Keluar, Sibuk Nak Jual Season Pass!

Menurut Bethesda, melalui Season Pass ini korang akan dapat ‘semua’ DLC yang akan dikeluarkan. Harganya juga telah di-announce iaitu 30 USD iaitu lebih kurang RM 100. DLC yang pertama akan dijadualkan pada awal 2016. Berbaloikah harga Season Pass sebegini?
Bethesda juga ada mengatakan bahawa mereka akan mengeluarkan patch/update/tweak untuk Fallout 4 sama seperti Skyrim di PS3 dan Xbox360. Namun begitu, penulis rasa korang harus berhati-hati kerana Season Pass untuk mana-mana game pun tiada yang betul-betul berbaloi. Tunggu dan lihat kualiti DLC yang bakal di-release kelak.
Apa pendapat korang, FUS-RO-BOLEH-BLAH?


Cross-Play Antara PC Dan Konsol Dalam Apex Legends Akan Diperkenalkan Selasa Ini

Setelah mengumumkannya pada Jun lalu, Respawn Entertainment akhirnya akan memperkenalkan fungsi cross-play dalam Apex Legends pada minggu hadapan.
Para pemain game shooter battle royale popular ini di PC (Origin), PS4 dan Xbox One akan boleh main bersama bermula 6 Oktober ini. Ia masih lagi dalam versi beta, yang mana fungsi ini akan dibawakan ke Steam pada suatu tarikh yang masih belum diumumkan.
Fungsi cross-play akan diletakkan secara default dan akan membenarkan para pemain squad-up dengan mana-mana pemain di mana-mana platform yang disebutkan di atas. Chat suara juga akan ditampilkan, walau bagaimanapun cross-progression masih belum dibawakan dalam versi beta ini.
Seperti kebanyakan game shooter yang menyokong cross-play: pemain di konsol, iaitu PS4 dan Xbox One, akan ditemukan bersama, dan PC seperti biasa akan bermain di server PC sendiri. Namun, sekiranya ada gabungan pemain konsol dan PC dalam skuad yang sama, maka matchmaking akan membawa skuad tersebut ke server PC.
Sekiranya korang tidak mahu, fungsi cross-play ini boleh sahaja dimatikan pada bila-bila masa di settings.


Enter The Gungeon: Masuk Ke Alam Dungeon Dengan Senjata Moden!

Lupakan game klasik dungeon yang memerlukan watak-watak seperti Knight, Mage dan juga Archer. Jom kita bertukar angin ke arah yang lebih moden.

Ni dia game dari developer Dodge Roll Games, iaitu Enter The Gungeon yang akan berada di pasaran pada 5 April 2016. Game ini berkonsepkan action/adventure/arcade dan boleh dimainkan pada konsol PlayStation 4 dan juga untuk PC, Linux dan Mac.
Mainkan sehingga 4 watak dan misi korang mudah, masuk ke dalam Gungeon dan tewaskan semua musuh-musuh korang iaitu The Cult of the Gundead – musuh yang berbentuk peluru. Buka kotak-kotak untuk dapatkan senjata dan juga korang boleh upgrade senjata korang dan jadi yang terhebat supaya mudah korang mengharungi segala cabaran yang disediakan.

Ok baca dah, bunyi macam menarikkan! Apakata kita layan dulu trailer Enter The Gungeon:

Amacam? Kalau berminat korang boleh dapatkan game ini di kedai-kedai game terdekat pada 5 April ini.
ADIOS!!


Garena Undawn sekarang dah boleh download di iOS dan Android

View this post on Instagram            A post shared by JomGaming (@jomgaming)


2 Pasangan Negara Akan Diterbangkan Konami Ke Pertandingan PES 2018 2v2 Di Thailand – Ini Cara Ingin Wakili Malaysia

Seperti yang telah kami laporkan sebelum ini, Konami melalui PES 2018 bukan sahaja akan memfokuskan pertandingan 1v1 tradisional, tetapi juga akan memberi perhatian kepada pertandingan rasmi 2v2.
Terbaru, pihak Konami telah mengumumkan pertandingan 2v2 rasmi yang bakal dianjurkan mereka di Bangkok, Thailand – iaitu Asia Finals.
Apa itu Asia Finals? PES League 2v2 Tournament Asia Finals adalah kejohanan berprestij yang dianjurkan oleh Konami di peringkat tertinggi Asia. Ia akan membawakan 16 pasangan (32 pemain) dari 8 negara – iaitu dari Jepun, Korea Selatan, Hong Kong, Thailand, Singapura, Indonesia, Vietnam dan Malaysia.

PES League 2v2 Tournament Asia Finals akan diadakan pada 21 Januari 2018 di Pantip E-Sport Arena, Bangkok, Thailand. Korang boleh lihat lokasi ini dalam video di bawah:

PES Malaysia, satu-satunya komuniti yang diiktiraf Konami di Malaysia, dipertanggungjawabkan oleh Konami untuk memilih 2 pasangan dari Malaysia turut telah mengumumkan roadmap mereka – bagaimana untuk korang semua terpilih ke Bangkok kelak.
Terdapat 4 lokasi pusingan kelayakan akan dianjurkan oleh PES Malaysia – yang mana setiap pusingan itu berada di rantau berbeza di dalam Malaysia. Berikut adalah butiran lanjut yang korang perlu tahu tentang pusingan kelayakan ini:
2 Disember 2017

Rantau Tengah di 1337Gaming, Shah Alam, Selangor
Rantau Pantai Timur di N Generation Gaming, Kota Bharu, Kelantan

9 Disember 2017

Rantau Utara di Kitamen Sungai Petani, Sungai Petani, Kedah
Rantau Selatan di ConsoleWar Pasir Gudang, Pasir Gudang, Johor

8 pasangan dari setiap lokasi ini akan berentap di Grand Finale peringkat Malaysia di Kuala Lumpur. 32 pasangan akan berentap di NaGaming pada 16 Disember 2017 bagi mencari 2 pasangan terbaik.
Apa yang paling tentang kejohanan ini adalah tiada sebarang yuran dikenakan kepada para pemain. Korang masuk secara percuma sehingga tamat kejohanan.

2 pasangan terbaik ini (4 pemain), akan mendapat tajaan penuh daripada Konami dan PES Malaysia, termasuk tiket penerbangan dan tempat penginapan, membawa nama dan maruah tanah air ke acara Asia Finals di Bangkok, Thailand yang telah kami sebutkan di atas.
Untuk maklumat lanjut mengenai pertandingan ini, korang boleh hubungi PES Malaysia melalui laman rasmi Facebook mereka.

Jadi, apa yang korang tunggu lagi? Cari pasangan yang paling serasi untuk korang tubuhkan satu beregu yang cukup mantap, bagi membawa nama Malaysia di negara Gajah Putih nanti!


Magicka 2: Free Magic Untuk Free Update!

Pada yang pernah bermain siri Magicka pasti tahu game ini merupakan satu game action-adventure yang best untuk bermain dengan kawan-kawan ala Left-4-Dead. Mereka baru saja memberi update FREE yang best untuk peminat-peminat mereka!
Bagi mereka yang tak pernah bermain game ini, Magicka merupakan sebuah game yang korang akan control seorang watak ahli magik dan menggabung elemen seperti air dan api untuk mewujudkan satu magik baru. Dan bila korang main multiplayer, magik-magik korang boleh mencederakan enemy dan juga rakan seperjuangan.
Menurut Pieces Studio, update kali ini akan mewujudkan ‘millions’ magik gabungan yang boleh diwujudkan tetapi berapa bilangan sebenar masih belum diketahui. Jadi pada mereka yang dah ada Magicka 2 di Steam, apa tunggu lagi!


Sheik Dari Siri Legend Of Zelda Berkemungkinan Akan Kembali Dengan Siri Sendiri!

Bagi mereka yang yang tidak mengenali siapakah Sheik ini, beliau adalah alter ego bagi Princess Zelda! Jangan pandang rendah pada Puteri Hyrule ini! Wachaa!
Shigeru Miyamoto banyak memberi idea kepada siri-siri yang dikeluarkan oleh Nintendo.
Pencipta Legend of Zelda iaitu Shigeru Miyamoto telah menyatakan development team bagi The Legend of Zelda: Breath of the Wild sedang memikirkan idea dalam siri yang mempertengahkan watak Sheik sebagai protagonis dalam temubual oleh GameRant.
Shigeru Miyamoto turut menyatakan bahawa idea ini sememangnya menarik namun begitu ia masih dalam fasa yang terlalu awal untuk menyatakan ia sebagai suatu yang pasti. Menjadikan Zelda sendiri sebagai watak utama selain Link sememangnya sesuati yang segar bagi siri tersebut.
Jangan sangka gadis ayu ini tak menyengat!
The Legend of Zelda: Breath of the Wild akan diterbitkan pada tahun hadapan untuk pelantar Wii U dan Nintendo NX.
Jom layan hub bagi liputan E3 oleh JomGaming untuk berita, video, screenshot dan pelbagai info!


Destiny: Calculator Untuk Pilihan Infuse Item Terbaik!

Dah berlambak loot kat dalam inventory and vault. So, what’s next? Infuse lah! Taktau mana nak infuse? Haaa, meh kitorang tunjuk app untuk tolong korang decide apa nak infuse, apa nak dismantle.

Dalam DLC The Taken King ini, Bungie dah tambah satu feature baru yang membolehkan korang menaikkan Attack/Defend/Light Level items korang. Sekarang korang boleh Infuse items korang dengan items jenis yang sama tetapi dengan higher Attack/Defend/Light Level rating.
Ramai yang masih teragak-agak macamana sebenarnya mechanics Infuse nih? Meh kitorang tunjuk feature Infuse Calculator dari Redditor, /u/Luke_fx!
Langkah 1

For this to work, korang kene lah pakai extension Chrome Destiny Item Manager. Kalau korang tak pakai extension nih, where have you been? Inilah extension browser yang boleh jimatkan masa korang nak swap weapons and items between characters korang! Tak payah dah pegi vault ataupun swap characters dalam app Bungie tuh! Just drag and drop!
Langkah 2
Pilih weapon korang nak infuse! For example penulis ada mini-Hawkmoon Hand Cannon Eyasluna dengan Attack Value 297 ini. So penulis klik kat ikon ‘i’ kat pop-up tuh. Tuh yang kat atas kanan tuh, untuk dapat pop-up nih pulak:

Lepas tuh just klik kat ikon senapang kuning dalam bulatan biru – ‘Infusion Calculator’ untuk next step.
Langkah 3

Korang akan dapat pop-up nih. Klik kat “Show infusable items across all characters and vault” dan “Include ‘locked’ items”. Then korang akan nampak item-item lain yang boleh digunakan untuk menaikkan item pilihan korang. Pilih satu item – for example Last Word dengan Attack Value 310. Korang akan dapat anggaran Attack Value 307 untuk Eyasluna seperti di bawah! Senang kan?

Langkah 4
So apalagi, load up Destiny dan Infuse lah selagi korang ada item boleh di Infuse! Iron Banner dah dekat dah nih, so better naikkan level items cecepat!

Selamat berInfuse dan good luck, have fun Guardians!


Kingston HyperX Alloy FPS: Mekanikal Keyboard Khas Untuk Gamer FPS Ni Boleh Beli Ke Boleh Blah?!

HyperX muncul lagi dengan perkakasan gaming terbaru. Keyboard mekanikal khas untuk gamer FPS. Adakah Alloy FPS ini berbaloi untuk dibeli?

HyperX telah mengeluarkan keyboard yang compact untuk menyenangkan pemain FPS membawanya ke mana-mana sahaja. Keputusan Kingston untuk mengeluarkan produk yang berlainan daripada produk jenama mereka (kad memori, pendrive, etc) adalah satu langkah yang sangat berani.
Adakah kelebihan memiliki mekanikal keyboard buatan Kingston ini dapat memberi kepuasan kepada pemain FPS?
Steel Frame & Pouch
Keyboard ini mempunyai rangka besi yang membuatkan tapaknya tahan daripada pergerakan yang kasar. Gaya keyboard ini menunjukkan ia adalah satu keyboard yang elegan dan premium. Berat dan binaannya yang kukuh benar-benar buat kitorang kagum.

Selain itu juga, keyboard ini mempunyai wayar yang berasingan untuk memberi power kepada keyboard. Wire ini pula dibalut (braided) dengan balutan yang boleh mengelakkan daripada wire damage.
Tiga Keyboard Switch
Keyboard ini mempunyai tiga pilihan switch – MX Cherry Brown (Tactile), MX Cherry Red (Linear) dan MX Cherry Blue (Click). Perbezaan antara tiga ini adalah bunyi dan key travel yang berlainan untuk kepuasan individu.
Review unit ini hadir dengan MX Cherry Red (Linear). Sepanjang proses review, kami menggunakan keyboard ini untuk menaip, ternyata editorial JomGaming terbahagi kepada dua – suka ataupun tidak suka. Korang kena cuba sendiri untuk menentukan samada korang suka atau benci akan switch/mechanical keyboard ini
100% Anti-Ghosting
Kebiasaannya, gaming keyboard mempunyai anti-ghosting keys hanya di butang WASD dan Arrow. Keyboard ini pula mempunyai 100% anti-ghosting keys di kesemua butangnya. Ini bermakna, FPS Alloy ini boleh mengaktifkan beberapa function sekaligus apabila menekan kekunci di keyboard ini tanpa halangan.

“Ghosting” adalah fenomena yang berlaku apabila beberapa kekunci keyboard ditekan sekaligus – dan ianya tidak dikesan oleh sistem. Input yang hilang ini dipanggil “ghosting”.

Selain itu, keyboard ini mempunya 8 key gantian dengan kemasan bertekstur besi merah bagi butang WASD dan 1234. Fuh, ganas!
Satu Colour Light Effect (RED)
Keyboard ini mempunyai efek lighting yang boleh ditetapkan apabila menekan butang “Fn+Left Arrow Key atau Right Arrow Key”. Ia juga mempunyai 6 mod LED yang boleh ditetapkan. Penulis lebih gemar menggunakan dimming mode dan typing mode kerana apabila menaip, lampu akan menyala apabila ditekan pada butang yang diinginkan dan akan fade diseluruh permukaan keyboard. Lihat video dibawah.

So, Boleh Beli or Boleh Blah!?
+ Body design yang premium dan elegan.
+ 6 pilihan nyalaan LED mode.
+ 100% anti-ghost keys.
+ Tiga pilihan key Switch antara Blue(Click),Brown(Tactile) dan Red(Linear).
+ Mempunyai pouch bag untuk dibawa kemana-mana.
– Tiada variasi warna.
– Tiada spill proof atau kalis air.
– Tiada sistem software untuk membuat paparan warna kreatif.
– Tiada gantian key untuk seluruh keyboard.
– Sedikit mahal. Kalau nak survey harga, boleh tengok di Lazada.
Secara peribadinya, penulis berpendapat keyboard ini sedap dipakai untuk gaming – dah memang itu tujuan ianya dihasilkan HyperX. Tetapi bagi penulis, ianya agak kurang sesuai untuk menaip kerana bunyi yang agak bising. Boleh ganggu pulak konsentrasi ketua editor yang sedang bermeditasi tu.
Korang pulak macamana? HyperX FPS Alloy – menarik? Kureng? Kitorang syorkan korang test dulu jika berkesempatan.


Guardians of the Galaxy: The Telltale Series – Koleksi Markah Dan Review Dari Pengkritik

Selamatkan galaksi bersama Star-Lord dan rakan sepasukannya!

Guardians of the Galaxy: The Telltale Series Episode 1 – Tangled Up in Blue sudah boleh didapati untuk Android, iOS, PC, PS4 dan Xbox One.
Dibangunkan oleh Telltale Games, pasti ramai sudah dapat menjangkakan ia akan memberikan genre adventure game dengan fokus pada plot penceritaan. Siri Guardians of the Galaxy ciptaan Telltale ini akan dibahagikan kepada 5 episod dan akan dijual pada hargs USD5 (~RM25) setiap satu.
Berikut adalah antara-antara review yang sudah boleh diperolehi pada waktu penulisan.

Heavy – 8.75
Gamespot – 7
IGN – 8.5
Destructoid – 6.5
SixthAxis – 8
Attack of the Fanboy – 4/5
Bleeding Cool – 7
USGamer – 3.5/5
GamesBeat – 50/100


Francais Battlefield Dirombak Besar-Besaran, Kini Diketuai Pengasas Respawn, Akan Bikin ‘Universe Battlefield’

EA kini sedang melakukan rombakan besar-besaran kepada pasukan pembangun francais Battlefield setelah menerima kritikan amat teruk selepas pelancaran Battlefield 2042, lapor Gamespot.
Pengurus Besar DICE, Oskar Gabrielson telah meninggalkan studio tersebut untuk mencari nafas baharu di luar syarikat EA. Peninggalan beliau ini telah membuatkan EA melantik beberapa muka baharu.
Pengganti langsung kepada Gabrielson ialah Rebecka Coutaz, iaitu bekas pengarah studio di Ubisoft Annecy. Gabrielson akan kekal sebentar bersama EA dalam baki tahun ini untuk membantu Coutaz dalam transisi jawatan tersebut.
Vince Zampella, iaitu pengasas-bersama Respawn Entertainment, studio yang terkenal membikin siri Titanfall dan Apex Legends, kini dilantik sebagai ketua untuk keseluruhan francais Battlefield. Bagi yang tidak tahu, Zampella juga merupakan individu penting dalam membangunkan beberapa Call of Duty dan Medal of Honor.
Bekas pereka Halo, Marcus Lehto pula dipertanggungjawabkan untuk membina sebuah pasukan pembangunan baharu di Seattle, Amerika Syarikat yang mana studio itu bakal memfokuskan untuk menyuntik lebih banyak penceritaan dalam universe Battlefield.
Ripple Effect pula, iaitu studio yang membangunkan mode Portal dalam Battlefield 2042, kini diberikan tugas lebih besar untuk membangunkan pengalaman Battlefield baharu dalam universe Battlefield 2042.
Menurut EA, dalam masa terdekat nanti, Ripple Effect dan studio baharu yang dipimpin Lehto akan bekerjasama untuk mengembangkan dan menambahbaik Battlefield 2042.
Segala pengalaman dan perkembangan baharu ini akan mewujudkan satu universe bersambung dalam francais Battlefield. Walau bagaimanapun, butiran lanjut mengenainya dan bilakah kita dapat saksikannya masih belum didedahkan.
Melalui kolaborasi antara studio baharu pimpinan Lehto yang masih belum mempunyai nama itu dan Ripple Effect, objektif mereka adalah untuk memperluas naratif, penceritaan dan peluang-peluang perkembangan karakter dalam siri Battlefield.
Antara individu penting yang akan membantu Lehto mengembangkan penceritaan Battlefield ini ialah Byron Beede, iaitu seorang veteran dalam membangunkan siri Call of Duty sebelum ini.
Sama ada perubahan dan rombakan ini akan membuahkan hasil ataupun sebaliknya, hanya masa yang akan menentukan.


Sony Umum Nama Rasmi PlayStation VR2, Horizon Call of the Mountain Adalah Game Pertama

Sony memulakan minggu pertama 2022 dengan mendedahkan beberapa butiran baharu tentang sistem generasi terkini virtual-reality (VR) untuk PS5.
Pertama sekali, nama rasminya telah diumumkan, iaitu PlayStation VR2 (headset) dan PlayStation VR2 Sense (controller).
Bersama-sama dengan pendedahan nama ini, Sony turut memperkenalkan game pertama yang bakal hadir ke PS VR2, iaitu spin-off kepada francais Horizon, dikenali sebagai Horizon Call of the Mountain.
Game ini akan membawa pemain menyelami dunia Horizon dengan lebih dekat melalui pengalaman VR kerana game ini dibina secara khusus oleh Guerrilla Games dan Firesprite untuk PS VR2.
Saksikan teaser trailer pertamanya:

Antara teknologi baharu yang bakal ditampilkan ke dalam PS VR2 adalah ketiadaan sebarang kamera untuk memainkannya, tidak seperti PS VR asal di PS4 yang memerlukan PS4 Camera sepanjang masa.
PS VR2 memperkenalkan teknologi mengesan kawalan melalui headset (Headset-based Controller Tracking). PS VR2 akan mengesan pemain dan controller yang digunakan melalui kamera terbina yang telah diintegrasikan ke dalam headset.
Selain itu, PS VR2 juga memperkenalkan teknologi pengesanan mata (Eye Tracking). Dengan hanya menggerakkan mata ke satu-satu arah, ia akan memberikan input tambahan kepada karakter dalam game.
Di samping itu, PS VR tentunya akan menawarkan grafik yang lebih baik: 4K HDR, pandangan sehingga 110-darjah, paparan OLED, resolusi 2000×2040 untuk setiap mata, serta framerate 90/120Hz.
Tarikh pelancaran PS VR2 juga masih belum diumumkan.


Grand Kingdom: Closed Beta Sudah Keluar & Trailer Baru Release!

Closed Beta bagi game genre tactical RPG ini baru je keluar! Siapa yang pernah register dah boleh download!

Malangnya closed beta ini hanyalah tertakluk kepada Amerika Utara (region R1) dan Eropah (region R2) sahaja. Tapi jangan risau buat korang yang tak boleh nak main beta ni, NIS America turut berkongsi trailer baru untuk game Grand Kingdom. Trailer ini memperkenalkan korang dengan sistem online game ini. Jom layan!

Online beta pun sudah bermula dan korang boleh mula download. Dalam beta ini, ada 4 kelas karakter boleh korang mainkan iaitu Fighter, Hunter, Witch dan Medic. Ada 2 quests yang lengkap daripada kempen single-player dan 3 peperangan online sehari. Jika korang download dan main beta ini, korang boleh simpan save file korang termasuklah ahli squad korang dan duit mercenary korang. Save file ini boleh digunakan korang bila korang dah beli game-nya nanti. Terbaik!

Grand Kingdom adalah game yang menggunakan formula turn-based, di mana korang akan memberikan arahan kepada beberapa kumpulan mercenaries. Kumpulan ini boleh menggunakan pedang dan magis untuk menyerang, ikut lah mana kelas unit ini diletakkan.
Korang perlu menyusun posisi unit korang dalam satu formasi dan kemudian melepaskan serangan dan teknik-teknik unit korang. Game ini mempunyai mode single player dan multiplayer. Di dalam mode multiplayer, korang boleh lawan gamer lain dan memperluaskan kuasa jajahan korang.

Premis game ini adalah dunia medieval fantasy dimana 4 negara sedang bertarung untuk melihat siapa yang paling berkuasa. Selepas 100 tahun kejatuhan Uldein Empire, ramai mercenaries  masih berlawan sesama sendiri. Dalam game ini, korang akan bermain sebagai rookie mercenary yang bakal mengubah takdir wilayah korang sendiri!

Grand Kingdom bakal release pada platform PS4 dan PS Vita pada 21 Jun 2016 di Amerika Utara dan 17 June 2016 di Eropah.


Saksikan Gabe Newell Sendiri Hantar Steam Deck Ke Pintu Rumah Beberapa Pemain Bertuah

Steam Deck, PC gaming bimbit keluaran Valve kini sudah dilancarkan di Amerika Utara dan Eropah.
Bagi meraikan pelancaran ini, Valve telah mengeluarkan satu video, berkongsikan bagaimana pengasas dan presiden Valve, Gabe Newell sendiri menghantar Steam Deck yang dipra-tempah ke muka pintu rumah pembeli.
Video ini sememangnya melucukan. Melihat Newell sendiri yang menyampaikan kotak barangan tersebut, reaksi para pemain bermacam. Ada yang terkesima dan teruja, ada juga tidak kenal siapa beliau dan bertanya mengapa ada kru-kru yang datang dengan kamera.
Ada juga di mana Newell terlalu bermurah hati dengan memberikan beberapa unit Steam Deck tambahan kepada rakan-rakan pembeli lain.
Kemudian, Newell turut berkongsi bagaimana menghantar sendiri kotak-kotak ini mengingatkan kembali kepada pengalamannya semasa muda menghantar surat khabar dan telegram.
Jom layan:

JomBaca: Valve Tunjukkan Rekaan Akhir Steam Deck Bersama Kotak Dan Beg Bimbit Kecilnya


War Stories Kembali Ke Battlefield V, Saksikan Trailer Pertama Single-Player Ini

Dalam sidang media Xbox yang baru sahaja tamat sebentar tadi, trailer pertama untuk War Stories dalam Battlefield V telah diperlihatkan.

Unseen. Untold.Unplayed.War Stories return in #Battlefield V. pic.twitter.com/Ga9GOaU2qY
— Battlefield (@Battlefield) June 10, 2018
War Stories merupakan satu style baru penceritaan yang pertama kali diperkenalkan dalam Battlefield 1. Kini, ia bakal kembali ke dalam Battlefield V dengan kisah-kisah yang tidak pernah diceritakan semasa Perang Dunia Kedua. Korang boleh saksikan trailernya di atas.
Battlefield V akan dilancarkan di PC, PS4 dan Xbox One pada 19 Oktober ini.


5 Game Paling Stress Rasa Nak Lempor Controller


PC Game Pass Kini Dilancarkan Sepenuhnya Di Malaysia, Hanya RM5 Untuk 3 Bulan Pertama

Microsoft pada hari ini mengumumkan bahawa PC Game Pass kini telah dilancarkan sepenuhnya untuk beberapa negara Asia Tenggara, iaitu Malaysia, Indonesia, Filipina, Thailand dan Vietnam.
Untuk tiga bulan pertama, pemain akan hanya dikenakan bayaran serendah RM5, dan nikmatilah lebih daripada 100 game dalam pustaka yang mereka sediakan tanpa had.
Kemudian, selepas tiga bulan itu, pemain hanya perlu membayar RM15 sebulan, sekiranya ingin meneruskan langganan.
“Matlamat kami ialah membawakan PC Game Pass kepada lebih banyak negara di mana Windows boleh didapati untuk membolehkan kami mencapai lebih 3 bilion pemain di seluruh dunia,” kata Jeremy Hinton, Ketua Perniagaan Xbox Asia dalam siaran akhbar yang diedarkan.
“Kami telah bermula dengan baik di Asia Tenggara, di mana kami melihat permintaan kukuh bagi PC Game Pass dalam tempoh previu. Ini termasuk pilihan permainan yang semakin bertambah meliputi pelbagai genre dan menyediakan sokongan bahasa yang lebih.”
Apa yang lebih menarik, Microsoft turut menyatakan “pengumuman ini [pelancaran PC Game Pass] menandakan permulaan bagi Xbox di Asia Tenggara”. Adakah ini merupakan satu petanda bahawa Microsoft sedang merancang untuk membawa masuk Xbox ke pasaran Asia Tenggara secara rasmi?
Pelancaran penuh PC Game Pass ini adalah susulan daripada previu yang telah mereka keluarkan bulan lalu. Korang boleh baca pandang pertama kami ketika mencuba previu tersebut di pautan ini.
Untuk melanggan dan maklumat lanjut mengenai PC Game Pass, korang boleh layari laman rasminya.


Sony Umumkan PS4 Slim Bundle Bersama FIFA 18 – Harga Dan Tarikh Pelancaran Juga Diumumkan

Ada tak peminat tegar siri FIFA yang baru sahaja nak dapatkan PS4 dekat sini?

Sony Asia pada hari ini telah mengumumkan sebuah bundle PlayStation 4 terbaru yang pasti akan membuat para peminat siri FIFA tidak senang duduk. Bundle PS4 bersama FIFA 18 akan dilancarkan dengan harga RM1,499 pada 29 September ini, serentak dengan pelancaran FIFA 18 di semua platform.
Apa yang akan ada dalam bundle ini nanti? Korang boleh tengok di bawah:

Konsol PS4 Slim 500GB
Satu DualShock 4
Satu unit game FIFA 18 versi biasa
Langganan PlayStation Plus selama 3 bulan
Waranti selama setahun

Korang boleh dapatkan senarai kedai yang mengambil tempahan untuk bundle ini di sini.
FIFA 18 akan dilancarkan di PC, PS4, Xbox One, PS3, Xbox 360 dan Nintendo Switch pada 29 September 2017.
JomBaca: Ini Adalah Keperluan Spesifikasi Untuk FIFA 18 Di PC! Mampu Tak PC Korang?


Witcher 3: Wild Hunt: Boleh Beli or Boleh Blah!?

Holaaa gamers sekalian, review kita kali ini akan membawa ke sebuah game yang tidak asing lagi iaitu The Witcher 3 : Wild Hunt. Sebuah game 3rd person RPG berkonsepkn open world yang di adaptasikn dari sebuah novel Poland ber tajuk ‘The Witcher’ tulisan Andrzej Sapkowski.

Bagi peminat game The Witcher, ini merupakan sekual yang ke 3 dari developer CD Projekt RED yang menjanjikan sesuatu kelainan dengan penambahbaikan dari siri-siri sebelumnya, konsep fighting yang lebih baik, graphic yang mempesonakan, dan juga dikhabarkan game kali ini 20% lebih besar daripada game SKYRIM. Wow menarik!!!!!
Seperti biasa kita akan mengawal watak utama dalam game ini iaitu Geralt of Rivia seorang witcher yang cekap bermain pedang, beserta magic-magic yang ohsem, selain itu beliau juga seorang playboy!! Untuk pengetahuan korang witcher adalah golongan terpilih yang menjalani latihan yang sungguh kejam dari segi mental dan fizikal, dan menjalani ritual pelik bertempat di sekolah ‘witcher’ (Kaer Morhan). Sekiranya mereka berjaya melepasi semua latihan ini, barulah mereka layak di gelar seorang witcher.
Seperti game-game RPG yang lain, korang hendak lah ‘explore’ kawasan, berjumpa musuh, menyelesaikan mission, mencari loot-loot, upgrade armor dan juga weapon korang serta menaikkn level utk menguasai game ini.
Journey korang bermula bila Geralt bersama rakan baiknye Vesemir mencari kekasih Geralt iaitu Yennefer, kemudian bermulanya pengembaraan korang untuk menyelesaikan MAIN Quest.
Map
Untuk permulaan, korang akan bermula di sebuah tempat iaitu White Orchard. Menurut pakar-pakar game, disinilah sebenarnye tempat korang untuk menyesuaikan diri dengan game mekanikal, bagaimana hendak melawan monster-monster, mencari loot, mengawal Geralt, dan sebagainya.
White Orchard boleh lah dikatakan merupakan tempat untuk korang menyiapkan diri sebelum melangkah lebih jauh ke dalam game ini. Oleh itu amatlah disarankan korang meng’explore’ sebaik mungkin White Orchard ini sebelum korang ke map yang lain.
Ape yang menyeronokkn di dalam Withcer 3 ini, map yang sungguh luas sehingga korang memerlukan rakan baik Geralt, iaitu Roach, seekor kuda hitam yang bole korang tunggang.
Memandangkan Witcher 3 ini merupakan sebuah game open world yang sangat luas, sekiranya korang rajin explore sesebuah map itu, korang akan berjumpa dengan travel fast di setiap kampung-kampung, ladang-ladang ataupun lombong peninggalan. Fast travel ini memudahkan korang untuk merantau ke sesebuah tempat yang korang rasa jauh.
Weapon, Armor & Magic

Sebagai seorang witcher , pedang dan magic merupakan rakan baik korang sepanjang mission game ini berlangsung. Oleh itu korang hendaklah pandai memilih pedang yang hendak di gunakan dan juga magic-magic, kerana kombinasi yang betul akan menghasilkan impak yang maksima semasa berhadapan dengan musuh-musuh korang nanti.
Selain menggunakan pedang, korang juga diberikan kelebihan untuk menggunakan magic. Yeah!! ade berbagai jenis magic yang bole digunakan yang ade di antara nya memberikan kelebihan ketika berhadapan dengan monster ataupun manusia. Dan magic yang korang akan gunakan dipanggil SIGN.
Yang lebih menarik lagi pedang dan juga magic korang bole upgrade bagi menghasilkan damage yang maksima bagi menghadapi musuh-musuh nanti.
Quest

Witcher 3 mempunyai 2 jenis quest iaitu Main Quest dan juga Side Quest. Sekiranya korang yang jenis hanya mengikuti story mode, korang bolehlah hanya bermain Main Quest tanpa perlu menghiraukan Side Quest ini.
Tetapi sekiranya korang jenis yang suka leveling, mahu mencari loot-loot yang ohsem, mencari dan membunuh monster-monster, korang bolehlah menumpukan hanya pada Side Quest.
Dan sekiranya korang rasa korang dah cukup kuat dan hebat, barulah korang proceed ke Main Quest. Di anggarkan purata masa untuk menghabiskan Main Quest ini ialah 100 jam dan Side Quest 50 jam.
‘HARUSLAH DIINGATKAN BAHAWA ADA SEBAHAGIAN SIDE QUEST YANG AKAN TRIGGER MAIN MISSION KORANG’
SO MACAMANA? BOLEH BELI OR BOLEH BLAH?
+ Gameplay yang menarik, jalan cerita yang tersusun, grafik yang cun, muzik yang ohsem membuatkan korang akan terus melekat dengan game ini.
– Terdapat glitch-glitch yang kadang-kadang menyusahkan dan juga menyebabkan korang bengang. Namun begitu pihak CD Projectk Red sentiasa membuat patch baru bagi membaiki kerosakan tersebut.
Keputusan: BOLEH BELI!!


Lagi Eksklusif PlayStation, Days Gone Dilancarkan Ke PC Mei Ini – Photo Mode, Ultra-Wide, Grafik Lebih Baik

Sony dan Bend Studio telah mengumumkan bahawa Days Gone akan dilancarkan untuk PC pada 18 Mei 2021.
Versi PC ini akan menampilkan pelbagai penambahbaikan seperti sokongan monitor ultra-wide 21:9, unlocked framerate, visual dengan butiran yang ditingkatkan, pengubahsuaian grafik, photo mode dengan resolusi tinggi, sokongan input mouse/keyboard, serta sokongan controller PlayStation dan lain-lain seperti controller Xbox.
Korang boleh saksikan trailer di bawah untuk dapatkan gambaran apakah yang akan disajikan dalam Days Gone versi PC ini:

Days Gone boleh didapati di Steam dan Epic Games Store. Apa yang mengejutkan ialah harga yang ditawarkan adalah amat jauh berbeza. Steam menawarkan RM209, manakala EGS hanya USD21.49 (sekitar RM88).
Sebelum ini, Days Gone merupakan game eksklusif untuk PS4, dilancarkan pada April 2019. Baca reviu Days Gone kami di sini.


The Escapists: The Walking Dead

Yeah! The Escapists datang lagi dan kali ini dengan sekuel terbaru mereka yang diambil dari drama bersiri The Walking Dead.

Developer Team17 Digital Ltd mengumumkan The Escapists: The Walking Dead akan berada di pasaran pada 16 Februari 2016. Game yang berkonsepkan puzzle role-playing games dan dimainkan secara top-down perspective ini akan berada di console Xbox 360, Xbox One, PlayStation 4 dan PC – Windows dan Linux.

Seperti dalam drama bersiri The Walking Dead, korang akan bermain sebagai Rick Grimes, hero kacak dalam siri ini, yang akan mengetuai beberapa survivor yang terselamat dari serangan zombie.
Selesaikan puzzle dan pastikan keselamatan mereka semua, Rick perlu memastikan tiada ancaman zombie, dan membawa kesemua survivor ke tempat perlindungan yang selamat.

Jom kita usha sedikit trailer game The Escapists: The Walking Dead:

So, penulis rasa, siapa peminat siri The Walking Dead pasti beli game ini, kan? Nampak menarik dan mencabar. Kita tunggu bulan Februari nanti.
ADIOS!!


Darksiders II: Deathinitive Edition Akan Diberikan Percuma Sebagai Tambahan Game Untuk PS Plus Bulan Ini

Sebuah lagi game ditambah ke dalam senarai game percuma PlayStation Plus (rantau Asia) untuk bulan Julai.
Playstation Asia mengumumkan Darksiders II: Deathinitive Edition diberikan percuma kepada pelanggan PlayStation Plus, yang boleh korang download bermula 20 Julai hingga 2 Ogos ini.

Berdasarkan sumber forum reddit ini, ianya adalah sempena sambutan ACG HK 2017 (Anime Comic Games Hong Kong 2017) dan Playstation Asia adalah sebahagian media yang terlibat dalam ACG ini.

Darksiders II adalah game bergenre hack-n-slash yang pernah keluar di platform PS3 dan Xbox 360. Versi Deathinitive Edition ini didatangkan dengan grafik dan enjin yang serba baru beserta sokongan resolusi 1080p/60fps ,dan kandungan DLC lengkap yang ada pada versi generasi lalu (PS3 & Xbox 360).

Korang boleh lihat senarai game percuma untuk bulan ini bagi PlayStation Plus yang telah diumumkan sebelum ini di sini.


EA Sahkan Lebih Banyak Game Star Wars Dalam Pembangunan Walaupun Tiada Lagi Hak Eksklusif

Satu pengumuman sangat menarik telah menggegarkan dunia gaming pada malam tadi. Lucasfilm Games telah mengumumkan sebuah game open-world Star Wars sedang dibangunkan oleh Ubisoft, sekaligus menandakan pengakhiran perjanjian eksklusif Electronic Arts (EA) untuk lesen Star Wars.
Sejurus kerjasama Ubisoft ini diumumkan Lucasfilm Games, EA turut mengeluarkan satu tweet, mengesahkan sekali lagi bahawa lebih banyak game Star Wars akan dibangunkan oleh studio-studio mereka walaupun mereka tidak lagi memiliki hak eksklusif terhadap lesen Star Wars.
Lebih menarik, mereka turut menyebutkan BD-1, teman droid dalam game Star Wars: Jedi Fallen Order. Adakah ini merupakan satu tease menyatakan yang mereka sedang dalam pembikinan sekuel game tersebut?

✅ We love Star Wars. ✅ We look forward to continuing our partnership with Lucasfilm Games. ✅ We’re making more Star Wars games.✅ BD-1 is still the cutest.— Electronic Arts (@EA) January 13, 2021

Walaupun EA atau Respawn Entertainment tidak lagi mengumumkan sekuel itu secara rasmi, namun banyak laporan telah mengatakan mereka sudahpun memulakan pembangunannya. Melihat kepada sambutan hangat peminat dan menerima pelbagai pujian, mustahil untuk mereka tidak memulakan lagi pembikinan sekuel ini.
Dalam satu kenyataan kepada GamesRadar pula, wakil EA ada menyatakan kolaborasi antara EA dengan Lucasfilm Games akan terus bersambung untuk beberapa tahun mendatang.
Berita ini sememangnya satu kemenangan besar kepada peminat tegar Star Wars. Bukan sahaja EA akan menghasilkan lebih banyak game dari IP itu, malah kita akan disajikan dengan lebih banyak game pelbagai genre dari bermacam studio berbeza terkemuka di luar sana.


Saksikan 10 Minit Gameplay Pertama Far Cry 6 – Selamat Datang Ke Yara, Pulau Di Caribbean

Seperti dijanjikan, Ubisoft telah memperlihatkan sebuah video berdurasi 10 minit untuk Far Cry 6.
Video dimulakan dengan trailer sinematik, memperlihatkan persekitaran open-world sebuah pulau, digelar Yara, yang terletak di Caribbean.
Kemudian video diteruskan dengan sedikit pengenalan dan penerangan daripada Pengarah Naratif, Navid Khavari — memperkenalkan latar belakang, beberapa ciri dan gameplay yang disajikan dalam game ini kelak.
Seterusnya, video membawa pemain berkenalan dengan protagonis yang pemain akan kawal dalam Far Cry 6, Dani Rojas. Dani merupakan seorang askar muda yang telah dibuang, bercita-cita untuk menumbangkan pemerintahan kuku besi Anton Castillo (Giancarlo Esposito) melalui revolusi.
Sepanjang memercikkan revolusi ini, Dani akan dibimbing oleh seorang pakar perang gerila, Juan Cortez.
Dalam video ini juga, tarikh pelancaran Far Cry 6 telah didedahkan, iaitu pada 7 Oktober 2021 untuk PC, PS4, PS5, Xbox One, dan Xbox Series.
Jom layan video ini:


Jom Lihat Gambar Rasmi Alicia Vikander Beraksi Sebagai Lara Croft Dalam Filem Tomb Raider

Nampaknya filem ini mempunyai permulaan hebat dengan Alicia Vikander kelihatan amat serupa seperti Lara Croft diinspirasikan dalam reboot Tomb Raider (2013).

Dengan mengenakan cara pemakaian lasak dengan membawa kapak beliung serta busur sama seperti Lara dalam game reboot Tomb Raider, pemenang Oscar, Alicia Vikander akan membawa watak Lara Croft yang turut pernah dibawakan oleh Angelina Jolie.
Berdasarkan daripada siri reboot 2013, filem ini akan membuka kisah latar belakang baru bagi Lara Croft yang muda dalam pencarian bapanya, Richard Croft penuh dengan liku-liku cabaran. Alicia sendiri menyatakan bahawa kali ini Lara Croft akan menyelami lagi emosi dengan lebih mendalam.
Menurut pengarah filem Tomb Raider, Roar Uthaug dalam temuramah GQ menyatakan filem ini akan membawa penonton melihat kembali kepada permulaan Lara Croft dalam perjalanan menjadi seseorang yang handal dan berkebolehan serta melihat sisi kelemahan dan juga kekuatan sebagai seorang Tomb Raider.

Filem ini juga dibintangi oleh Daniel Wu, Walton Goggins dan Dominic West, yang mana bakal ditayangkan pada 16 Mac 2018.


9 Video Game Interaktif Sama Seperti Black Mirror: Bandersnatch Yang Anda Perlu Main

Setiap keputusan terletak di tangan anda.

Antara filem di Netflix yang sedang hangat dibualkan di Internet pada masakini adalah Black Mirror: Bandersnatch — sebuah filem interaktif yang diambil daripada siri Black Mirror.
Bagi anda yang belum tonton/cuba main filem interaktif ini, ia merupakan sebuah filem yang memberikan kebebasan kepada para penonton apakah yang perlu dilakukan oleh watak utamanya, seorang penggodam muda bernama Stefan Butler. Di akhir ceritanya nanti, setiap penonton akan mendapat penamat (ending) yang berbeza, bergantung kepada keputusan yang dibuat sepanjang perjalanan filem ini.
Bagi penonton umum, pastinya filem interaktif seperti ini sesuatu yang amat mengagumkan. Namun, bagi gamer yang pernah atau sering bermain video game interaktif, pastinya sudah tidak hairan lagi dengan pendekatan seumpama ini.
Jadi, apakah game interaktif yang terbaik di luar sana? Jom kita tengok 9 game interaktif yang perlu anda mainkan.
1. Life is Strange

Life is Strange mengisahkan seorang pelajar bernama Max Caulfield mempelajari seni foto di Blackwell Academy dalam perspektif berbeza. Selepas kejadian ribut dahsyat melanda Arcadia Bay, Max dikurniakan dengan kuasa luar biasa yang membolehkan dia mengawal masa sekaligus mempengaruhi hubungan Max di antara karakter-karakter lain terutamanya terhadap rakan baiknya, Chloe Price.
Antara game yang mempunyai penceritaan terbaik, Life is Strange penuh dengan pilihan emosional yang semestinya meruntun jiwa anda. Untuk pengetahuan anda, sekuelnya, Life is Strange 2 pula telah melancarkan episod pertamanya, daripada lima episod yang dijadualkan. Selain itu, kalau anda mahu mengetahui lagi jalan cerita di Arcadia Bay, anda boleh bermain prekuelnya menerusi perspektif Chloe bertajuk Life is Strange: Before The Storm.
2. Detroit: Become Human

Game ini membawa pemain dalam mesin masa 20 tahun ke hadapan di bandar Detroit, Amerika Syarikat. Pada tahun 2038, teknologi android dipasarkan secara meluas oleh CyberLife bagi membantu manusia dalam segala aspek pekerjaan dan cukup patuh terhadap segala arahan manusia.
Namun, secara perlahan-lahan, kebanyakan android semakin menyimpang jauh daripada kod program asal mereka. Malahan, robot seakan manusia ini membentuk naluri kesedaran mereka tersendiri dan boleh merasakan emosi simpati, ketakutan dan keberanian saling tak tumpah seperti insan biasa. Anda akan bermain sebagai Kara, Connor dan Markus — menelusuri dunia revolusi robotik yang penuh cacamarba.
JomBaca: Detroit: Become Human: Boleh Beli or Boleh Blah!?
3. Telltale’s The Walking Dead

Diinspirasikan dari komik terkenal yang juga melancarkan siri TV terkenal, The Walking Dead menampilkan sekumpulan manusia cuba melangsungkan hidup dalam dunia penuh dengan zombi. Dengan naratif hampir sama seperti Kara dan Alice dalam Detroit: Become Human, musim pertama The Walking Dead mengikut jalan cerita Lee Everett yang disabitkan kesalahan membunuh tanpa sengaja berjumpa dengan seorang budak kecil bernama Clementine dan dia harus melindungi Clementine dari sebarang serangan zombi.
Game berbentuk episodik ini sudah dibangunkan selama tiga musim dan dilancarkan dalam satu koleksi gempak berjudul The Walking Dead Collection sebelum ketibaan musim keempat dan musim terakhir The Walking Dead menampilkan Clementine sudah meningkat dewasa mengharungi halangan mencabar.
4. Until Dawn

Pastikan anda bersedia untuk rasai jumpscare daripada hantu kalau nak main game ini. Dalam Until Dawn, sekumpulan remaja kaya sedang berparti di rumah tersorok dalam hutan pada musim sejuk — digemparkan kejadian seram di mana sebuah entiti aktif memburu manusia jauh atas gunung.
Game ini mengambil apa yang anda suka tentang filem seram dan dijadikan sebagai pengalaman sinematik interaktif yang juga dibintangi oleh pelakon terkenal seperti Hayden Panettiere, Rami Malek dan Brett Dalton. Anda bertanggungjawab untuk hidup semua karakter sama ada mereka hidup atau dimakan hidup-hidup oleh entiti berkenaan.
JomBaca: Until Dawn: Boleh Beli or Boleh Blah!?
5. Dreamfall Chapters

Antara game yang berbentuk episodik, Dreamfall Chapters merupakan game ketiga yang memberi kesinambungan dari dua game pertama: The Longest Journey dan Dreamfall: The Longest Journey. Game 3D action-adventure yang berlatarbelakangkan dua dimensi berbeza iaitu dunia moden cyberpunk, Stark dan dunia penuh magik, Arcadia.
Sama seperti Detroit: Become Human, pemain akan melayani jalan cerita melalui dua karakter, Zoë berupaya untuk merentas ke dalam dunia berbeza antara Stark dan Arcadia dan Kian Alvane, seorang askar Azadi yang dikhianati oleh sekutu sendiri dalam Arcadia. Pemain berdepan dengan keputusan dan pilihan yang dapat mempengaruhi jalan cerita serta menghadapi cabaran teka-teki selari dengan jalan cerita game ini.
6. A Way Out

Detroit: Become Human membolehkan anda kawal tiga karakter berbeza yang akan bertembung sama satu lain dalam beberapa detik penting dalam game itu tetapi dalam A Way Out, anda wajib bermain secara co-op sama ada offline atau online sebagai Leo dan Vincent untuk meloloskan diri dari penjara. Game ini tampil dengan nafas baru dalam drama interaktif yang fokus dengan penceritaan keakraban antara Leo dan Vincent serta menampilkan gameplay unik yang bergantung kepada pilihan dua pemain.
Anda mesti tertanya-tanya, “kalau wajib main dua orang, wajib kena ada dua salinan ke?” Jangan risau, anda hanya perlukan satu salinan sahaja untuk layan game sinematik gempak ini. Sekiranya Red Dead Redemption 2 dan God of War tidak dilancarkan pada tahun 2018, pasti A Way Out akan menjadi game terbaik pilihan penulis untuk tahun lalu.
JomBaca: A Way Out: Boleh Beli or Boleh Blah!?
7. Beyond: Two Souls

Game ini mengisahkan Jodie Holmes yang mempunyai kuasa telekinesis apabila dia berhubung dengan entiti yang selalu berada di sisinya sejak dia kecil lagi yang bernama Aiden. Beyond: Two Souls juga diserikan dengan pelakon Hollywood terkenal memegang watak-watak utama seperti Ellen Page menggalas watak Jodie Holmes dan Willem Dafoe sebagai Profesor Nathan Hawkins.
8. Heavy Rain

Siapa lagi tak kenal Heavy Rain yang menyampaikan empat karakter: Ethan Mars, seorang ayah di mana anaknya diculik oleh Origami Killer; seorang ejen FBI, Norman Jayden; seorang wartawan, Madison Paige dan seorang penyiasat persendirian, Scott Shelby dalam perjalanan berbeza untuk memburu Origami Killer aktif semasa musim hujan yang menculik dan membunuh kanak-kanak dengan meninggalkan mereka lemas dalam takungan air hujan.
9. Fahrenheit: Indigo Prophecy

Antara game yang melonjakkan nama Quantic Dream, Fahrenheit (Indigo Prophecy di Amerika Syarikat) menyampaikan cerita tentang Lucas Kane membunuh lelaki tanpa sengaja dalam sebuah restoran dek kerana dia dirasuk oleh elemen ghaib secara tiba-tiba. Namun, pembunuhan itu melancarkan satu penyiasatan yang melibatkan Leftenen Carla Valenti dan Sarjan Tyler Miles dari NYPD.

Daripada 9 game yang kami senaraikan ini, game mana yang anda dah main dan habiskan? Mana yang terbaik?
Atau ada game interaktif lain yang kami terlepas pandang? Senaraikan dalam ruangan komen di bawah!


JomRakam! Ep. 3: Naughty or Nice!

Apa khabar gamers? Inilah minggu terakhir untuk tahun 2016 dan juga minggu segment JomRakam yang ke-3! Bagaimana pula korang merayakan Christmas tahun nih? Kitorang dah kumpulkan video-video gamers yang naughty and nice!

Antara video menarik minggu ini adalah aksi menjaga zone control, aksi kelakar bersama rakan-rakan, aksi kacau kereta orang, aksi handal mengejar Millenium Falcon, dan montaj kehebatan seorang Guardian dalam PvP!
Berikut adalah 7 video terbaik pilihan JomRakam! minggu nih! Jom pilih yang mana naughty or nice!
Amaran! Jangan Curi Dari MarauderzMY!

Dalam Halo 5, gamer MarauderzMY datang menyerang pihak lawan dengan menaiki kenderaan Covenant! Bad luck, ada orang hijack dia punya sweet ride! Sini hero kita tunjukkan cara die hijack balik Ghost tersebut!
Semua Pangkalan Jadi Milik coolqi!

Bukan senang nak capture flag dalam petempuran huru-hara Call of Duty: Black Ops 3. Tapi sini gamer coolqi tunjuk jalan-jalan flanking dan lancarkan serangan sneak attack yang dahsyat! Satu per satu, flag Alpha, Bravo, dan Charlie jatuh ke tangan team beliau! #MLGPro!
Lama Sangat Bersiap, Amik Ko Kene Kurung!
https://www.youtube.com/watch?v=gsgYoS-J-l8
Sila ingat pada mereka yang menunggu korang bersiap! Inilah telatah lucu geng azeann trolling si cLoVer_miza yang diorang kurung dalam kedai di GTA V. Nah, ambik tarian punggung sebagai balasan! Heheheee!
GrubbyXGamer, Abang Kawasan Ajar Macamana Mau Tarik Itu Kereta!

Sekuat mana tali grappling hook Rico dalam Just Cause 3? Bro GrubbyXGamer nak tau! So dia perkenalkan teknik parking kereta cara Just Cause 3 – agak-agak apalagi kenderaan kita leh parking kat tepi bangunan ye?
RiZZu1986 Adalah Operatif Hidup Terakhir

Apa nak buat jika rakan-rakan pasukan korang tewas awal dan korang tak tau dimana tempat sembunyi musuh? Jangan mengaku kalah! Sini Rainbow Six Siege operative RiZZu1986 giat memburu dan menyerang pihak lawan demi melengkapkan misi. Fuyoh, rancak dari mula ke akhir!
AlfredYap87 Memilih Bahagian Dark Side!
https://www.youtube.com/watch?v=KrmHw4EgFlY
Dalam Star Wars Battlefront, pilot AlfredYap87 mengaku dia dah banyak kali dikalahkan oleh serangan Millennium Falcon. Tapi kali ni die datang dengan upgrade yang hebat; Slave 1! Hahahaa, jangan pandang rendah pada kuasa Dark Side!
Destiny The Taken King Montaj dari Fire_Snake8869

Akhirnya, sini kiteorng mempersembahkan video Destiny penuh dengan aksi headshots! Terima kasih pada Fire_Snake8869 kerana mengarang satu montaj PvP yang sangat hebat! Jom main Trials!

Pernah tak bila korang main game, terjadi pulak aksi gameplay hebat, gelagat lucu, glitch pelik, atau macam-macam lagi yang begitu luar biasa sehingga membuat korang terasa “Nak rakam!”
Di sinilah JomGaming boleh memaparkan video-video gaming korang dalam siri JomRakam dan tunjukkan ke satu Malaysia! Jika korang ada video nak hantar, tak kira apa-apa game pun, hantar je kat [email protected]. Ingat, segan-segan nanti rugi tau!
Sila semak sebelum hantar ya! Syarat-syaratnya sangat senang:
– Video korang telah diupload ke Youtube.com
– Penerangan pendek berkenaan video tersebut
– IGN/PSNID/Gamertag korang untuk digunakan dalam artikel
– Video itu adalah video korang sendiri. Jangan hantar video orang lain pulak!*

*Kalau korang tolong hantarkan link video bagi pihak lain, sila sertakan juga nama dan emel pihak tersebut. Takkan pulak curi peminat-peminat dia ya! Hehehee!
Lebih info mengenai siri JomRakam!


Koleksi Game Percuma PlayStation Plus Untuk Ogos 2019

Pejam celik, kita dah tiba ke bulan kelapan untuk tahun 2019. Jadi, apa agaknya game percuma yang ditawarkan?

PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia (R3) bagi bulan Ogos 2019. Ianya adalah seperti berikut, yang akan boleh diambil dari 7 Ogos hingga 3 September:

WipEout Omega Collection
Chronicles of Teddy: Harmony of Exidus

Bagi korang yang masih belum ambil game-game percuma untuk bulan Julai 2019, korang masih ada masa sehingga 6 Ogos ini.


Bundle Xbox One S Assassin’s Creed Origins Diumumkan – Tergoda Tak?

Dua bundle Xbox One S yang diumumkan menampilkan tema Assassin’s Creed Origins sebagai muka depannya. Kedua-duanya akan boleh didapati apabila game itu dilancarkan pada 27 Oktober 2017.
Bundle pertama disertakan dengan kod muat turun game penuh untuk Assassin’s Creed Origins bersama juga dengan Xbox One S 500GB dan controller wayarles. Ia akan boleh didapati di semua pasaran Xbox One dengan harga €279/£229 kecuali di Amerika Syarikat, China, Jepun, Argentina, Brazil, Chile, Colombia dan Mexico.

Bundle kedua disertakan dengan Xbox One S 1TB, controller wayarles, game Assassin’s Creed Origins dan juga game Tom Clancy’s Rainbow Six Siege. Ia akan boleh didapati di semua pasaran Xbox One dengan harga $349/€349/£299 kecuali di China, Colombia, Denmark, Finland. Jepun, Norway dan Sweden.
Assassin’s Creed Origins ialah video game terbaru dari Ubisoft. Kali ini, pemain akan mengawal seorang Assassin bernama Bayek yang akan menerokai kota purba Mesir. Pelbagai maklumat baru telah didedahkan antaranya seperti video gameplay terbaru dan trailer terbaru tentang pengenalan dan perjuangan watak protagonis.


Belum Lagi Keluar Filem Pertama, Sekuel Untuk Filem Detective Pikachu Dah Dimulakan

Kita masih belum boleh move on lagi daripada trailer pertama filem Detective Pikachu. Sama ada korang meletakkan harapan yang tinggi atau tidak melalui filem adaptasi ini, bukan itu kita nak bincangkan kali ini.

Berita terbaru yang muncul tentang filem ini ialah, belum lagi filemnya dikeluarkan, usaha-usaha untuk sekuelnya sudahpun dimulakan. Menurut laporan Hollywood Reporter, syarikat Legendary sudah mula mencari staff untuk memulakan perancangan sekuel kepada filem ini.
Oren Uziel, yang membawakan kita 22 Jump Street dan The Cloverfield Paradox, dikatakan akan menulis skrip untuk sekuel ini. Uziel mempunyai pengalaman bekerja dalam usaha-usaha adaptasi daripada video game, antaranya merupakan penulis skrip untuk filem Mortal Kombat dan filem akan datang Sonic the Hedgehog.
Memulakan perancangan terhadap sekuel dalam masa filem pertamanya masih belum dikeluarkan menunjukkan yang pihak penerbitan benar-benar yakin dengan filem tersebut.
Apa pandangan korang pula? Mampukah filem Detective Pikachu pecah panggung?


“Ini Bukan Penamat Untuk Kejohanan Antarabangsa Saya” – AmTuah

Pemain muda berbakat ini tekad untuk bangkit pada masa akan datang.
Sumber.
Hujung minggu lalu, Electronic Sports World Cup (ESWC) 2016 telah diadakan semasa acara Paris Games Week di kota Paris, Perancis. Amirul Afandi, atau lebih dikenali dengan nama AmTuah telah membawa nama negara sebagai satu-satunya wakil Malaysia dan Asia Tenggara dalam pertandingan FIFA 17.
Namun, perjalanan beliau terhenti di peringkat kumpulan, selepas menjaringkan 12 gol dalam 7 perlawanan. Berkata di laman Facebook rasmi, beliau berkata:
“Bagi saya, ini bukan penamat untuk saya di kejohanan antarabangsa, tapi satu pemulaan yang sangat memberi pengalaman berguna. Sekali lagi maafkanlah, dan jutaan terima kasih kepada semua.”

Beliau telah berjaya meloloskan diri ke ESWC 2016 dengan kelayakan automatik kerana telah menjuarai Malaysian Cyber Games (MCG) 2015 dan ASEAN Games for eSports (AGES) 2016 sebelum ini.


Peminat & Game Dev Mahu Terry Crews Jadi Jax Dalam Game Mortal Kombat 11!

Kalau dah popular dan disukai ramai tu, memang akan sentiasa meniti di bibir peminat! Macam Muhammad Sajjad bin Kamaruzzaman, selalu disebut-sebut namanya oleh peminat. Eh…
Baru-baru ini, BossLogic, orang yang sama yang meng-edit wajah Henry Cavill sebagai Geralt, telah meng-edit Terry Crews sebagai Jax dari francais video game Mortal Kombat!

https://twitter.com/terrycrews/status/1088546473422204929

Dan ini telah menarik perhatian pengarah Mortal Kombat 11, Ed Boon! Yang bikin peminat makin ghairah adalah apabila Terry Crews sendiri membalas kicauan tweet tersebut dengan kesudiannya melakonkan watak tersebut!

Selain Terry Crews, Ronda Rousey juga telah diumumkan akan melakonsuarakan watak Sonya Blade di dalam Mortal Kombat 11.
Amacam? Dah banyak kali dah nama Terry Crews ini dicalonkan peminat untuk melakonkan pelbagai watak video game, dan ianya masih belum menjadi kenyataan! Korang rasa macam mana? Terry Crews sebagai Jax? On tak on?


Ini Rupa Bentuk Kotak Red Dead Redemption 2 Yang Mempunyai 2 Disk – Digelar “Data Disc” Dan “Play Disc”

Minggu lalu, ada laporan yang mengatakan Red Dead Redemption 2 versi fizikal akan didatangkan dengan 2 disk dalam satu kotak, disebabkan saiz fail game ini yang sangat besar.

Terbaru, dalam satu laporan terbaru, ia menguatkan lagi tentang perkhabaran 2 disk dalam satu kotak ini, yang mana ia merupakan pertama kali didatangkan dalam generasi konsol masakini. Dua laporan telah timbul memperlihatkan bagaimana rupa bentuk kotak tersebut yang direka untuk melekatkan 2 disk, serta turut kelihatan kedua-dua disk tersebut.
Laporan dari redditor u/StormSwitch berkongsikan steelcase berwarna merah, yang memperlihatkan bagaimana rupa bentuk kotak tersebut yang direka untuk melekatkan 2 disk. Korang boleh lihatnya di bawah:

Tweet daripada @PressStartKofi pula memperlihatkan kedua-dua disk tersebut — yang digelar “Data Disc” dan “Play Disc”. Deskripsi yang ada di disk tersebut menyatakan yang pemain perlu memasukkan Data Disc terlebih dahulu, kemudian barulah masukkan Play Disc. Korang boleh lihatnya di bawah:

Pastinya perkara ini akan dapat kita sahkan dalam beberapa hari sahaja lagi kerana Red Dead Redemption 2 akan dilancarkan pada hari Jumaat ini, 26 Oktober, untuk PS4 dan Xbox One.


Keperluan Spesifikasi Untuk PES 2018 Di PC Didedahkan, Turut Menyokong Resolusi 4K Dan 21:9 Ultra-Wide

Jom tengok sama ada PC korang mampu tak nak mainkan PES 2018!

Saat yang dinantikan untuk para peminat PES 2018 yang bermain di PC kini telah tiba. Konami baru sahaja mendedahkan keperluan spesifikasi, kedua-dua minimum dan yang direkomen untuk game bola sepak terbaru mereka ini.
Berikut adalah spesifikasi yang korang perlu tahu untuk memainkan PES 2018 di PC korang:
Keperluan Minimum:

OS: Windows 10, 8.1, 9, 7 SP1 (64bit)
CPU: Intel Core i5-3450 3.10Ghz/AMD FX 4100 3.60GHz
RAM: 8 GB RAM
VGA: NVIDIA GTX 650/AMD Radeon HD 7750
VRAM: 2GB
DirectX: DirectX 11.0
HDD: 30GB ruang kosong hard disk
Resolusi: 1280 x 720 resolusi monitor
ODD: 4x DVD-ROM Drive

Keperluan Yang Direkomen:

OS: Windows 10, 8.1, 9, 7 SP1 (64bit)
CPU: Intel Core i7-3770 3.40Ghz/AMD FX 4170 4.20GHz
RAM: 8 GB RAM
VGA: NVIDIA GTX 660/AMD Radeon HD 7950
VRAM: 2GB
DirectX: DirectX 11.0
HDD: 30GB ruang kosong hard disk
Resolusi: 1920 x 1080 resolusi monitor
ODD: 8x DVD-ROM Drive

Konami turut mendedahkan bahawa sokongan resolusi 4K dan 21:9 ultra wide untuk PES 2018, bergantung kepada PC.

You ask and we deliver! 😎 Check out the PC specifications for #PES2018! pic.twitter.com/yovNQmujkk
— eFootball PES (@officialpes) July 31, 2017
Versi demo untuk PES 2018 dijadualkan akan dikeluarkan pada bulan ini, sebelum ia dilancarkan sepenuhnya pada 14 September 2017 di PS4, PS3, Xbox 360, Xbox One dan PC.
JomBaca: Suka Duka Beta: PES 2018 – Online Co-Op Ada Potensi Bawa Siri PES Ke Satu Tahap Yang Baru


Google Bantu Pembangun Mobile Games Dengan Pilihan Pengiklanan Baru

Tinggal beberapa hari lagi sebelum menjelang Games Developers Conference (GDC), Google turut serta berkongsi sedikit tentang kaedah pengiklanan baru mereka bagi membantu pembangun mobile games.

Ia memang tidak dapat dinafikan mobile games adalah salah satu platform video game paling popular dalam kalangan pemain dengan hampir 80% pemain menggunakan aplikasi mobile games untuk bermain secara kasual mahupun secara tegar.
Walau bagaimanapun dengan kebanjiran pelbagai mobile games di luar sana, pembangun harus memikirkan cara terbaik untuk melariskan keunikan mobile games mereka tersendiri.
Baru-baru ini, Google mengumumkan inovasi terbaru dalam pengiklanan bagi mobile games menerusi Universal App Campaigns (UAC) dan AdMob bagi membantu pembangun mobile games untuk menjana keuntungan sekaligus meluaskan capaian pemain.
Mencapai Lebih Ramai Pemain
UAC berfungsi melalui teknologi machine learning untuk menjejaki pemain-pemain mengikut citarasa mereka tersendiri berdasarkan mobile games yang pernah mereka mainkan di seluruh produk Google sama ada di Play Store, YouTube dan juga Google Display Network.

Ini memudahkan pembangun untuk mencari audiens yang sesuai dan berhubung dengan pemain-pemain sebenar yang boleh membuka peluang lebih besar untuk memperluaskan bisnes pembangun mobile games lagi.
Tonton Iklan Video Untuk Dapatkan Nyawa, Matawang In-Game
Kewujudan iklan ketika bermain mobile games semestinya menjengkelkan bagi rata-rata pemain tetapi ini bukan sekadar iklan biasa sahaja.
Melalui AdMob, terdapat dua format iklan baru yang bakal tiba dalam tempoh beberapa bulan akan datang iaitu iklan pelbagai pilihan video dan iklan boleh dimainkan.
Kini, pemain boleh memilih untuk menonton iklan video selama 6 hingga 60 saat yang boleh memberikan insentif atau ganjaran dalam mobile game itu seperti kuasa khas atau nyawa secara percuma.

Selain itu, pemain juga boleh mendapat ganjaran nyawa atau kuasa tertentu dalam mobile game dengan mudah melalui satu permainan mudah tanpa mengganggu tempoh masa bermain.

Jana Keuntungan Melalui OpenBidding
Pengurusan pengiklanan sesebuah mobile game untuk menghubungkan pelbagai rangkaian pengiklanan berbeza-beza adalah satu tugas yang agak sukar untuk ditangani oleh pembangun.
OpenBidding membolehkan rangkaian-rangkaian pengiklanan untuk membida ruang pengiklanan sekaligus dalam satu sistem bersatu lelongan.
Kaedah OpenBidding ini sudah pun digunakan oleh rangkaian pengiklanan seperti Smaato, Index Exchange, OpenX dan banyak lagi servis pengiklanan akan datang yang boleh menghasilkan lebih keuntungan untuk aplikasi anda sekaligus memberi ruang masa banyak untuk pembangun untuk memperbaiki mobile game mereka.


Berserk Warriors: Keganasan Berdarah Dipersembahkan Dalam Screenshot dan Trailer Baru!

Macamana rupanya game Berserk Warriors yang akan dikeluarkan di Jepun nanti? Famitsu di dalam artikel mereka telah menampilkan screenshot terbaru daripada game yang diadaptasi daripada manga popular ini!

Dapat dilihat Guts dan pedang beliau Dragon Slayer yang menghentak dan menetak musuh dengan penuh keganasan berdarah.

Griffith juga dapat dilihat dengan pakaian armor yang bersesuaian dengan pangkat beliau sebagai ketua Band of Hawks – arc cerita yang akan dipaparkan dalam game Berserk Warriors ini!

Bagaimanapun trailer gameplay dan keganasan Guts dapat dilihat di dalam trailer terbaru di bawah! Jom layan!

Berserk Warriors akan dilancarkan di Jepun pada 21 September bagi platform PS3, PS4 dan PS Vita. Versi Steam juga sedang dipertimbangkan – bagaimanapun edisi Bahasa Ingeris masih menjadi tanda tanya.


Sekuel Project Cars Bakal Tiba Sekitar September Nanti

Project Cars 2 bakal tiba tahun ini.

Menerusi forum rasmi Slightly Mad Studios, CEO studio terbabit iaitu Ian Bell telah mengesahkan bahawa Project Cars 2 dijangka akan diterbitkan pada September nanti. Apabila disoal mengenai koleksi kenderaan yang bakal disertakan dalam keluaran terbaru ini, Ian mengesahkan kesemua pengeluar utama akan muncul dalam sekuel ini.
Project Cars 2 dijangka akan mempunyai beberapa mode iaitu Career, Co-Op dan multiplayer apabila diterbitkan kelak di PC, PlayStation 4 dan Xbox One.


Sony Umumkan Bundle Controller PS4 Dengan FIFA 21 – Berharga RM399

Sejak azali, game bola sepak sememangnya lebih seronok dimainkan bersama rakan atau ahli keluarga yang duduk di sebelah. Oleh sebab itu, sekiranya korang peminat siri game FIFA, dan masih belum ada controller kedua, inilah masanya!
Sony PlayStation Asia telah mengumumkan satu bundle yang agak menarik. Kandungan utama yang didatangkan bersama bundle ini ialah satu controller PS4, DualShock 4 dengan satu game penuh FIFA 21 (kad baucar, perlu muat-turun secara digital).
Selain itu, bundle ini turut menawarkan kad baucar mode Ultimate Team (FUT) serta percubaan langganan PlayStation Plus selama 14 hari.

Bundle ini akan dilancarkan serentak dengan pelancaran FIFA 21, iaitu pada 9 Oktober ini dengan harga RM399. Korang boleh dapatkan bundle ini di keda-kedai game tempatan yang disahkan oleh Sony PlayStation Asia.


The Legends Circuit (TLC) Malaysia: Grand Finals Sedang Berlangsung Di Penang, RM40,000 Jadi Rebutan 2 Pasukan

Hari ini, sebuah perlawanan peringkat akhir untuk pertandingan eSports kompetitif sedang berlangsung di Utara!

The Legends Circuit (TLC) Malaysia: Grand Finals sedang berlangsung pada hari ini, 25 Mac 2017, di Pulau Pinang. Ia merupakan liga perdana League of Legends (LoL) yang dianjurkan oleh Garena di Malaysia.
Dua pasukan, iaitu Kuala Lumpur Hunters vs Swestic akan berentap untuk menjadi juara, seterusnya membawa pulang wang tunai sebanyak RM40,000! Lebih menarik, juara akan mewakili Malaysia ke Garena Premier League (GPL).
Bagi peminat-peminat setia LoL yang berada sekitar Pulau Pinang, bolehlah memberikan sokongan kepada dua pasukan ini di Prangin Mall.
Bagi mereka yang tidak berkesempatan, anda boleh layan livestream melalui platform di bawah:

Youtube
Garena eSports
Facebook League of Legends – Singapore & Malaysia


Minat Figurin? Mungkin Figurin Ludens Dari KojiPro Akan Menarik Minat Korang!

Kojima bikin panas peminat-peminat melalui laman Twitter beliau yang sarat dengan gambar-gambar figurin Ludens!

Prototype figurin maskot bagi Kojima Productions ini telah disiapkan oleh syarikat model permainan iaitu 1000toy yang berpusat di New York, Amerika Syarikat. Figurin ini masih dalam proses awal penyiapan tetapi memberikan gambaran awal bagaimana rupa penuh bagi maskot misteri ini.

Apa yang lebih menarik, figurin Ludens ini berkebolehan untuk menanggalkan suit yang dipakai dan menampakkan kerangka dalam yang sememangnya unik. Rekaan ini telah dihasilkan oleh Yoji Shinkawa – seorang artis yang tidak asing dalam berkolaborasi bersama Hideo Kojima.

Disamping 1000toy, syarikat Max Factory juga diberi peluang untuk mengeluarkan maskot ini melalui siri Figma mereka. Ludens dari siri Figma ini akan dipasarkan pada saiz 1/12 dan juga masih dalam fasa prototype.

Tidak dilupakan peminat-peminat yang meminati koleksi figurin yang comel dan cute, Good Smile Company turut akan mengeluarkan Ludens dalam siri Nendoroid. Kojima Production juga pernah bekerjasama dalam mengeluarkan figurin Big Boss dari Metal Gear Solid V.

Nampaknya merchandise dari KojiPro agak banyak memandangkan kita masih lagi belum mengetahui sebarang info mengenai Ludens mahupun game terbaru mereka, Death Stranding yang dibintangi oleh Norman Reedus.
Death Stranding telah diumumkan pada dunia di E3 yang lepas.
JomBaca: Death Stranding: Hideo Kojima Berkongsi Maklumat Terbaru.


DeMoN, Raven, Dan Eyyou Kini Menyertai Pasukan Fnatic!

Fnatic telah mengumumkan 3 ahli baru untuk menyertai Mushi Dan Ohaiyo berjuang di medan DotA 2.

Selepas pengumuman peninggalan MidOne, 343, dan DJ, akhirnya pasukan Fnatic lengkap semua dengan kehadiran DeMoN, Raven, dan eyyou. Bekas dari pasukan TnC, pastinya ramai peminat DotA 2 sudah mengenali nama-nama yang biasa mengambil posisi support dan juga carry ini.
Berikut adalah roster rasmi untuk Fnatic buat masa ini.

Marc Polo ‘Raven’ Luis Fausto
Chai ‘Mushi’ Yee Fung (Capitan)
Khoo ‘Ohaiyo’ Chong Xin
Jimmy ‘DeMoN’ Ho
Nico ‘eyyou’ Barcelon

Disamping itu, Fnatic turut mengumumkan bahawa mereka kini telah menerima eGG Network selaku sponsor terbaru. eGG Network merupakan sebuah rancangan televisyen yang berfokus pada eSports yang dilaksanakan oleh Astro.
Pasukan ini akan beraksi buat kali pertamanya pada Mineski Pro Gaming League yang diadakan di Kuala Lumpur pada 9 hingga 11 September ini.
Sumber dari Fnatic.


Watch Dogs: Ubisoft Akan Keluarkan Sekuel! Kerja Gila Atau Keinsafan?

Penulis tak tau samada hendak teruja atau tidak dengan berita panas yang baru sampai ke meja penulis.

Apa yang panas tu? Nampaknya Ubisoft telah pun mengumumkan bahawa sekual untuk game Watch Dogs akan di release sebelum penghujung 2017.
Perkara ini disahkan sendiri oleh jurucakap Ubisoft:

“Ubisoft will launch a very high-quality line-up,” it stated in its release, mentioning “the next installment of Watch Dogs” along with a “new high-potential AAA brand with strong digital live services.

Selain itu juga, Ubisoft telah mengesahkan bahawa tidak akan ada game terbaru untuk siri Assassin’s Creed pada tahun ini.
Penulis berharap Ubisoft dapat belajar dari kesilapan mereka sewaktu game Watch Dogs dikeluarkan di mana game tersebut telah banyak mengecewakan peminat mereka sehingga telah digelar scammer.

Apa-apa pun kita doakan yang terbaik untuk Ubisoft agar dapat menebus kesilapan mereka dengan mengeluarkan sekual Watch Dogs yang berkualiti bukan indah khabar dari rupa.
ADIOS!!


Game Pertempuran Kapal Laut Dari Ubisoft, Skull & Bones Ditunda

Perjalanan masih jauh.

Semasa acara E3 tahun lalu, antara game yang diumumkan oleh Ubisoft yang menjadi bualan ramai adalah Skull & Bones. Ia merupakan sebuah game open-world online yang membawakan pertempuran kapal di laut dengan latar belakang zaman pertengahan.
Game ini menjadi sebutan ramai kerana ia mempunyai aura Assassin’s Creed 4: Black Flag.
Terbaru, Ubisoft telah mendedahkan bahawa mereka akan menunda Skull & Bones ke tahun fiskal 2019-2020. Bermakna, game ini dijadualkan bakal dikeluarkan antara 1 April 2019 sehingga 31 Mac 2020.
“Ubisoft telah memutuskan untuk memberi mereka lebih masa untuk membangunkan Skull & Bones bagi menawarkan kepada pemain sebuah pengalaman yang lebih menawan,” kata Ubisoft.

Sumber: Gamespot
JomBaca: Ubisoft Tampilkan Gameplay Skull & Bones Dalam Video Baru – Makin Bersemangat Nak Jadi Lanunlah!


Terengganu E-Sports Games 2018 – Bukti Industri Esports Pantai Timur Makin Maju!

Selesai sudah pesta esports terbesar di Pantai Timur ini! Dengar khabar, lebih 500,000 pengunjung hadir ke Kompleks Sukan Negeri Terengganu nih! Fuh!

Semalam berakhir sudah pesta esports terbesar di Pantai Timur – Terengganu E-Sports Games 2018. Seperti yang dilaporkan sebelum ini, pertandingan ini menumpukan perhatian kepada 2 game bolasepak terbesar iaitu FIFA 18 dan PES 18 beserta game MOBA – DotA 2 dan Mobile Legends.
Acara yang dianjurkan oleh Persatuan Sukan Elektronik Terengganu (Esports Malaysia Terengganu) ini diadakan sempena Ekspo Terengganu 2018 dengan kerjasama Kerajaan Negeri Terengganu.

Ramai jugak pakat turun ke TERENGGANU E-SPORTS GAMES nih! Semangat betul sek-sek Pantai Timur join tournament…
Posted by JomGaming on Khamis, 1 Mac 2018

Dewan Bankuet, Stadium Tertutup, Kompleks Sukan Negeri Terengganu, Kuala Terengganu yang mampu memuatkan 2000 hadirin menjadi tapak acara pesta esports terbesar di rantau Pantai Timur setakat ini. Pesta ini juga menawarkan wang hadiah terkumpul sebanyak RM30,000!
Paling menarik, acara ini dijayakan sebagai projek komuniti gaming Terengganu yang terdiri daripada anak-anak watan Terengganu sendiri dari Puncak Panorama (Panorama Signatures Sdn Bhd), KuppyStation, Gamerster Dungun, Kitamen Kuala Terengganu,
PlayHard dan Kelab Rakan Muda Kuala Nerus dengan sokongan daripada Kerajaan Negeri Terengganu dan Pejabat SUK Terengganu Bhg. Belia, Sukan dan Sumber Manusia.

Sebagai projek esports mega pertama di Pantai Timur, ini merupakan permulaan baik ke arah memajukan industri esports negara. Walaupun terganggu dengan beberapa isu teknikal, pasukan AJK dan krew menganggap semuanya sebagai ilmu dan pengalaman untuk mengadakan acara yang lebih besar di masa hadapan.
“Walaupun terdapat sedikit masalah teknikal bagi acara Mobile Legends, ianya masih akan diteruskan secara online,” jawab Syed Afif Hakimi, selaku Naib Presiden ESM Terengganu apabila ditanya mengenai kontroversi Wi-Fi internet bagi acara Mobile Legends semalam.

“Kami telah menyediakan talian internet 100Mb/s, namun semasa acara Terengganu E-Sports Games dan ditambah pula dengan hadirin ke Ekspo Terengganu 2018 yang mendapat sambutan luar biasa sehingga melebihi 500,000 pengunjung – ternyata talian internet kami terganggu dengan gerombolan rakyat Terengganu yang hadir.”
Selepas 2 hari berperang di dalam arena maya, berikut adalah pemenang-pemenang utama bagi acara-acara yang dipertandingkan.

PES 2018
Juara: Muhammad ‘ATG|Rafiq’ Rafiq bin Junus @ Ramli (Terengganu)
Naib Juara: Mohd ‘GW|AzanWay’ Azan bin Jusuh (Terengganu)
Tempat Ke-3: Syamim ‘GW|Syamim’ bin Zainal (Terengganu)
Tempat Ke-4: Mohd ‘Antz|Haikal’ Haikal bin Mohd Noh (Johor)

FIFA 18
Juara: Aiman ‘Infinite|Aiman’ Syafiq (Terengganu)
Naib Juara: Ali ‘Taurus.FV|TI_aLii’ Azman bin Mohd Zabidi (KL)
Tempat Ke-3: Aiman ‘DHS|Aiman’ Ashraff bin Abdullah (Kelantan)
Tempat Ke-4: Amirul ‘Ryvox5215’ Ashraf bin Hassan Nordin (Terengganu)

DotA 2
Juara: TEAM LAGENDA – (C) Muhd Naufal bin Osman, Ahmad Rizqan Muzakkir bin Ahmad Nizam, Denise Danial bin Adullah, Ameer Syarafie bin Noor Jeffri, Mohd Nidzam Azhar bin Mahzan, Haaziq Azrai bin Abdul Kadir
Naib Juara: Z-Net Gaming – (C) Mohamad Azrul Azizi Bin Hassin, Chean Lyn Yang, Tai Tong, Wan Mohd Shaari bin W.Mohd, Muhammad Aqil Hadi bin Rosli, Abdul Fuad bin Abdullah
Tempat Ke-3: Team Kisa – (C) Ali Imran bin Mohd Zamli, Dhia Syamim bin Muhammad Naqiuddin Lee, Muhammad Fauzi bin Ismail, Mohamad Kamal Aizat bin Abd Razak, Mohmmad Amir Faris, Anwar Azmi
Tempat Ke-4: Team -KUANTAN- – (C) Ameerul Fiqri bin Norhalim, Muhammad Khirdzir bin Muhammad Ali, Sheik Rowen Halihandra bin Sultan, Tiong Chia Hong, Richard Tay Chia Siang, Muhammad Maziz bin Mustafa
*Artikel ini akan dikemaskini dengan senarai pemenang Mobile Legends selepas pertandingan ini diadakan secara online nanti.

Presiden Persatuan Sukan Elektronik Terengganu (Esports Malaysia Terengganu), Abdul Latif Ibrahim berkata, “Saya berharap, Terengganu E-Sports Games 2018 ini membakar semangat komuniti gaming Terengganu untuk terus memaju dan memeriahkan industri esports Pantai Timur, selari dengan keinginan Perdana Menteri Dato Seri Najib Tun Razak supaya kita menerima esports sebagai industri ekonomi digital masakini. Lain kali, kita buat acara yang lebih besar!”
Tahniah diucapkan kepada geng-geng Pantai Timur kerana menjayakan tournament esports meriah sebegini. Lepas ni boleh buat lagi besar, ye tak?


Sebuah Lagi Pasukan Overwatch Profesional Antarabangsa Dibubarkan! #RiP Movistar Riders!

Evil Geniuses, Team Dignitas, dan Ninjas in Pyjamas adalah antara pasukan esport yang membubarkan pasukan Overwatch profesional mereka. Kini, Movistar Riders pulak!

Movistar adalah sebuah syarikat telekomunikasi di Sepanyol yang pernah menaja pasukan Overwatch profesional Movistar Riders. Terkini, mereka membubarkan pasukan tersebut dan menarik diri daripada bertanding dalam Overwatch Contenders Season One walaupun mereka layak.
Ini telah menimbulkan kekecewaan dalam komuniti Overwatch sedunia.

Players DPS “CWoosh” dan “Logix”, tanker Kolsti, flex player “destro” dan support players “Dante” dan “neptuNo” semua akan bebas menyertai mana-mana pasukan Overwatch kerana kontrak mereka tidak akan diperbaharui Movistar.
Sumber
Walaupun Movistar Riders telah memenangi enam kejuaraan dalam pertandingan Overwatch seperti GAME Stadium, Overwatch PIT dan banyak lagi, ini tetap tidak menghalang keputusan Movistar untuk berhenti menaja pasukan tersebut.

Movistar akan memantau kemajuan dalam Overwatch League dan menantikan berita daripada Blizzard dengan harapan Overwatch League yang diumumkan di BlizzCon pada November 2016 akan menjadi kenyataan.
JomBaca: Heroes Never Die! Barisan Tournament Esport Overwatch Bertaraf Dunia Akan Datang!
Baru-baru ini, Blizzard telah menggariskan beberapa jadual tournament dalam usaha mereka memberi nafas baru kepada pertandingan Overwatch sedunia. Ada pendapat mengatakan Blizzard sudah terlambat, dan ada pula berkata Overwatch akan memulakan hayatnya sebagai sebuah acara esport. Apa pendapat korang?


Butiran Bagi Pre-Order Red Dead Redemption 2 Telah Didedahkan

Beberapa DLC tambahan dan juga credit tambahan bagi Grand Theft Auto Online.

Menurut wccftech, Microsoft Store telah mendedahkan beberapa info mengenai pre-order bagi Red Dead Redemption 2. Khas bagi mereka yang melakukan sebelum 31 Julai, mereka akan menerima DLC Tresure Map yang bakal boleh diakses melalui Story Mode.

Di samping itu, mereka yang melakukan pre-order akan menerima:

The War Horse
The Outlaw Survival Kit
Duit tambahan dalam Story Mode
Bonus GTA$500,000 dalam Grand Theft Auto Online.

Red Dead Redemption 2 akan diterbitkan untuk PlayStation 4 dan Xbox One pada 27 Oktober kelak. Setakat ini, tiada pengumuman untuk samada ianya akan tiba untuk PC.


Marvel Keluarkan Video Di Balik Tabir Spider-Man, Mendedahkan Beberapa Maklumat Terbaru Dan Concept Art

Acara D23 Games Showcase sedang berlangsung pada hujung minggu ini. Melalui acara ini, Marvel telah mengeluarkan sebuah video terbaru, memaparkan kata-kata beberapa developer di balik tabir.

Beberapa maklumat terbaru telah didedahkan melalui video ini. Antaranya, mereka mengesahkan bahawa Peter Parker dalam game akan datang Spider-Man ini adalah berumur 23 tahun. Beliau sudah beberapa tahun menjadi dan mendapat kuasa sebagai Spider-Man.
Selain itu, Insomniac Games juga menyatakan bahawa fokus utama mereka dalam game ini adalah jalan ceritanya. Ia bukan sahaja akan mempamerkan kisah sebagai seorang superhero, tetapi juga akan mengisahkan sebagai seorang manusia biasa.
Dalam video ini juga, mereka memperlihatkan beberapa concept art, antaranya gambaran bilik tidur Peter Parker dan pelbagai aksi Spider-Man menumpaskan musuh. Korang boleh saksikan videonya di bawah:

Marvel’s Spider-Man akan dilancarkan pada awal tahun 2018, eksklusif untuk PS4.
JomBaca: Sony Yakin Spider-Man Bakal Naikkan Jualan PS4 Hingga Mencecah 100 Juta Unit!


Xbox One Kini Mengalami Masalah Memuat-Turun Game Dan Applikasi

Pengguna-pengguna konsol Xbox One kini mengalami masalah teknikal berkait dengan perkhidmatan Xbox Live.

Selepas beberapa jam menerima laporan daripada pengguna, akhirnya Microsoft telah mengesahkan bahawa pengguna kini mengalami masalah untuk memuat-turun game melalui Xbox Live ke konsol Xbox One. Disamping itu, masalah ini turut melibatkan perkhidmatan seperti pembelian dan pengesahan kod kod di Xbox Live.
Buat masa ini, Microsoft masih lagi sedang mencari punca dan cuba menyelesaikan masalah teknikal ini.

We're aware that some users are currently unable to install games on Xbox One and we appreciate your patience while our teams investigate.
— Xbox Support (@XboxSupport) May 26, 2017


FIFA 17 Story Mode: Apa Kita Tahu Setakat Ini? Adakah Ia Bagus?

Artikel ini ditulis dan telah dikongsikan oleh Mr. Mejah dari SemuanyaBola.com – sebuah laman web yang membincangkan bola sepak secara analitikal dan kritikal.
Semua isi yang bakal anda baca di bawah adalah hasil nukilan beliau. Jom baca!

Lupakan semua benda yang anda tahu tentang permainan FIFA sebelum ini. Jika anda berniat untuk membeli FIFA 16, lupakannya juga. Ini kerana FIFA 17 bakal membuatkan anda terbeliak mata berbanding edisi-edisi sebelumnya!
Pada awal pagi semalam sewaktu umat Islam di Malaysia sedang bersahur, telah berlangsungnya E3 Conference yang melibatkan EA Sports. Dalam konferens ini, EA telah memberikan pembayang seterusnya mengenai projek FIFA 17 mereka.
Melalui trailer terbaru yang dilancarkan semalam, FIFA 17 bakal dilengkapi dengan mod jalan cerita (story mode).
Trailer mod jalan cerita berkenaan mengisahkan tentang perjalanan Alex Hunter, pemain muda England yang baru berusia 17 tahun dari Clapham, London.

Siapa Alex Hunter?
Alex Hunter, 17, pemain muda England yang juga merupakan cucu lagenda England, Jim Hunter.
Jim Hunter pernah menjaringkan 20 gol pada musim 1966/1967 (tidak diceritakan pula datuknya bermain untuk pasukan apa).
Sebagai pemain muda yang memikul reputasi lagenda datuknya, anda bertanggungjawab menentukan keputusan Alex Hunter di dalam dan di luar padang.
Ini bermakna dengan Alex Hunter sebagai avatar, anda boleh merasai kehidupan sebagai pemain muda bola sepak Premier League seperti:
1) bebas menentukan pasukan Premier League mana yang mahu anda masuk untuk memulakan karier. Anda akan diberikan target dan objektif untuk dicapai.

2) berjumpa dengan pengurus pasukan sebenar – Arsene Wenger, Jose Mourinho atau Pep Guardiola
3) berjumpa dengan ejen anda untuk mengurus gaji, kontrak, urusan pembelian rumah dan kereta anda

4) berjumpa dengan pemain sebenar di bilik persalinan

5) persembahan anda dinilai oleh pengurus dan diberi rating, Jika teruk rating anda, bersedialah untuk digugurkan ke bangku simpanan atau lebih teruk – ke skuad simpanan!
Setelah beraksi dalam sesebuah perlawanan, anda akan diberikan trait points untuk memperbaiki aspek teknikal, mental dan taktikal Alex Hunter.
Sebagai contoh, jika anda mahu Alex Hunter menjadi pemain laju, gunakan trait points anda untuk memperbaiki kelajuan beliau.
Jika anda mahu beliau menjadi the next Beckham, gunakan trait points untuk memperbaiki crossing anda!
5) ditemu ramah wartawan selepas perlawanan. Salah pilih jawapan atau terlalu mengikut emosi, anda akan didenda oleh pengurus anda!

Berbeza dengan mod ‘Be A Pro’, mod jalan cerita dalam FIFA 17 akan dikenali sebagai ‘The Journey’. The Journey bakal memberikan anda pengalaman yang lebih terperinci mengenai perjalanan hidup seorang pemain bola sepak professional.
Lebih realistik
Dengan enjin grafik baru iaitu Frostbite, FIFA 17 nyata serius untuk menjadikan permainan ini serealistik yang boleh. Anda boleh lihat betapa terperincinya grafik mod jalan cerita FIFA 17 berbanding edisi sebelum ini.
Untuk menambah keaslian mod jalan cerita FIFA 17, EA Sports turut mengundang bintang-bintang bola sepak sebenar seperti Harry Kane, James Rodriguez, Marcus Rashford, Anthony Martial, Marco Reus dan Delle Alli untuk merakam pergerakan pemain dan menilai keaslian jalan cerita The Journey.

Untuk pengetahuan anda, plot jalan cerita The Journey ini diatur oleh Tom Watt – penyokong tegar Arsenal, personaliti BBC dan penulis autobiografi David Beckham, My Side.

Pendapat kami
Setelah sekian lama menunggu mod jalan cerita untuk permainan FIFA, akhirnya hajat kami dan jutaan peminat FIFA yang lain tercapai juga apabila FIFA 17 dilancarkan kelak.
Sejujurnya, kami yakin pendekatan terbaru FIFA 17 ini tetap akan mendapat sambutan hangat biarpun beberapa FIFA gamers terkenal seperti KSI menyuarakan ketidakpuasan hati mereka dengan perubahan ini.

Walaupun ada gamers yang tidak menggemari mod tersebut, kami merasakan ia suatu penambahan baru yang wajib kita cuba sebelum mula mengkritiknya.
Tidak semua orang mampu merasai pengalaman bermain bola sepak di peringkat tertinggi. Jika The Journey mampu memberikan kita secalit pengalaman tersebut, ia amat berbaloi untuk dicuba.
Hanya satu kelemahan yang dapat kami kesan dalam mod jalan cerita ini – anda hanya boleh mewakili kelab dari Liga Perdana Inggeris sahaja.
Jadi, jika anda mahu merasai pengalaman bermain di kelab yang lebih kecil ataupun mahu merasai pengalaman bermain di Barcelona bersama Lionel Messi, anda mungkin perlu tunggu FIFA 18.
Tarikh pelancaran
Seperti yang kami maklumkan dalam artikel terdahulu kami, FIFA 17 bakal dilancarkan untuk konsol PC, Xbox One, Xbox 360, PlayStation 4 dan PlayStation 3. Ia sah akan dilancarkan pada 29 September 2016.
Bagi peminat-peminat FIFA, anda sudah boleh mula menyimpan duit (raya)!
JomBaca: FIFA 17 Story Mode Dilaporkan Memiliki Dialog Seperti Mass Effect


Pengalaman Percuma VR Untuk Spider-Man: Homecoming Akan Hadir Pada Minggu Depan, Saksikan Trailernya

Spider-Man: Homecoming akan berada di pawagam pada awal bulan Julai, dan ia juga menandakan kemunculan pengalaman headset VR yang dilancarkan oleh Sony. Ia akan hadir seminggu awal dari tarikh keluaran filemnya, secara percuma.

Sony mengumumkan pengalaman VR dengan memaparkan trailer pendek tentang apa yang korang akan dapat nanti. Ia kelihatan seperti siri game mini yang mana korang perlu menembak webs, menumpaskan musuh dan paling penting berayun melalui bandar.
Spider-Man: Homecoming VR akan hadir pada 30 Jun, seminggu sebelum filemnya iaitu pada 7 Julai. Walaupun game ini dihasilkan oleh Sony Picture Virtual Reality, ia tidak hanya terhad kepada PlayStation VR sahaja. Ia akan boleh didapati untuk semua sistem utama VR termasuk Oculus Rift dan HTC Vive.


Need for Speed Heat Takkan Ada Loot Box, Tapi Akan Ada DLC Berbayar

Semalam, EA dan Ghost Games telah mendedahkan Need for Speed Heat buat kali pertama. Walaupun telah menyatakan yang lebih banyak info lanjut akan dikongsikan semasa Gamescom kelak, para peminat tetap tidak sabar untuk mengetahui beberapa maklumat panas.
Di subreddit Need for Speed Heat, pengurus komuniti EA, Ben Walke (F8RGE) telah menjawab beberapa soalan yang sentiasa menjadi topik hangat. Beliau telah mengesahkan yang loot box, pemberian item secara rawak, takkan ada dalam game ini.

Kemudian peminat cuba mengesahkan lagi apakah “Surprise Mechanics” juga takkan ada, terma yang digunakan oleh EA untuk ‘menghalalkan’ loot box sebelum ini. Walke tetap menyatakan yang ‘Surprise Mechanics’ takkan diperkenalkan.

Selain itu, beliau turut mengatakan yang selepas pelancaran, akan ada kandungan tambahan (DLC) berbayar yang memberikan pemain pek kereta, serta pek-pek lain.

Need for Speed Heat akan dilancarkan pada 8 November untuk PC, PS4 dan Xbox One.
Sumber: MP1ST


Meka Hunters Kini Dilancarkan Ke Peranti Mobile – Game Yang Dibikin Pembangun Tempatan Secara Solo

Masih ingat game MekaRoyale yang pernah JomGaming kongsikan sebelum ini? Sebuah game yang bertemakan mecha serta ada sedikit elemen battle royale.

MekaRoyale itu kini dikenali sebagai Meka Hunters. Seperti pertukaran judulnya, game itu kini turut mendapatkan pelbagai pembaharuan yang lebih baik. Perbezaan paling ketara ialah kalau dalam MekaRoyale, pandangan yang dibawakan ialah top-down shooter, namun kali ini dalam Meka Hunters akan menampilkan pandangan third-person shooter.
Pemain akan mengawal MEKA yang boleh di-level-up seberapa tinggi sehinggalah ia berjaya ditumpaskan. Pemain akan mendapat upgrade secara rawak apabila level up dan boleh menjadi sangat berkuasa apabila tiba ke level yang tinggi. Pemain akan meninggalkan XP apabila mati, yang mana ia boleh dikutip oleh pemain lain.
Macam Battle Royale, Tapi Bukan

Bagaimana satu-satu perlawanan dalam game ini dimainkan mungkin kedengaran seperti battle royale, tapi ada sedikit kelainan. Kalau battle royale, objektifnya adalah untuk menjadi pemain terakhir yang hidup, tapi dalam Meka Hunters, pemain perlu mengumpulkan mata paling tinggi sehinggalah dia sendiri mati.
Perlawanan tidak akan menunggu pemain terakhir yang hidup, tapi sebaliknya seorang pemain baharu akan masuk ke dalam perlawanan tersebut setiap kali seorang pemain lain mati.
Dalam kata lain, perlawanan akan sentiasa penuh dengan bilangan pemain maksimum, iaitu seramai 12 pemain dalam satu-satu pusingan. Sekiranya tiada pemain sebenar yang masuk, bot akan masuk sebagai pengganti.
Kawalan Hanya Horizontal

Oleh sebab mahu menjadikan game ini sebuah game yang kasual untuk dimainkan, Illogical Games menampilkan kawalan menembak yang lebih mudah. Tidak seperti game shooter lain yang menggabungkan pergerakan tembakan vertikal dan horizontal, Meka Hunters hanya membawakan kawalan horizontal. Senang kata, pemain hanya perlu mengawal kiri dan kanan sahaja untuk menembak musuh — tiada kawalan pergerakan atas atau bawah.
Pembangunan Solo

Antara fakta menarik tentang game ini ialah ia dibangunkan oleh Illogical Games, studio yang dikendalikan oleh Amarul Natenan secara solo. Dalam kata lain, Meka Hunters dibikin oleh seorang pembangun sahaja.
Ketika bercakap kepada JomGaming, Amarul menyatakan ada beberapa konsep awal dalam MekaRoyale yang beliau rasa tidak sesuai untuk diteruskan, maka sebab itulah beliau membikin semula game ini dari kosong dan menukarnya menjadi Meka Hunters.
Antara pencapaian yang pernah dicapai Amarul ialah finalis dua tahun berturut-turut (2018, 2019) untuk SEA GAMES AWARD di Level Up KL, serta pernah memenangi IPCC dari MDEC.
Lebih menarik, pada hari ini, Meka Hunters turut mendapat perhatian Google apabila game ini telah ditampilkan di bahagian ‘New Releases’, ‘New and Updated Collection’ dan ‘Indie Corner’.

Meka Hunters telahpun dilancarkan di peranti mobile pada 31 Mac lalu, dan korang boleh dapat di Android di sini, dan iOS di sini.